open-index/open-wikipedia-markdown huggingface dataset:
සිද්ධාර්ත් නිගම්

**සිද්ධාර්ත් නිගම්** යනුවෙන් හැඳින්වෙන්නේ ඉන්දියානු නව යොවුන් නළුවකු වන අතර ඔහු ඉන්දියානු චිත්‍රපට සහ රූපවාහිනී ක්ෂේත්‍රයෙහි රංගනයේ නියැළෙයි. ඔහු ජනයා අතර ජනප්‍රිය වූයේ *ධූම් 3* (2013) චිත්‍රපටයේ ඔහු නිරූපණය කළ චරිත සහ ඓතිහාසික නාට්‍ය රූපවාහිනී කතාමාලාවක් වූ *චක්‍රවර්තින් අශෝක සම්රත්* කතාමාලාවේ අශෝක අධිරාජයාගේ ළමා විය නිරූපණය කිරීම හේතුවෙනි.

## දිවිය සහ වෘත්තිය
නිගම් උපත ලැබූයේ 2000දී වන අතර, ඔහු උපත ලබා හැදී වැඩුණේ උත්තර් ප්‍රදේශ්හි අලහබාදයේ ය. ඔහු සිය දසව ශ්‍රේණියේ අධ්‍යාපනය ඛේල්ගාඔන් මහජන පාසලේ දී සම්පූර්ණ කළේ ය. එම පාසලේ දී ඔහු ජිම්නාස්ටික් ක්‍රීඩාවෙහි ද නිරත වූයේ ය. ඔහුට වැඩිමහල් සොහොයුරකු ද වේ. ඔහුගේ මව විසින් රාජ්‍ය නොවන සංවිධානයක් සහ රූපලාවන්‍ය මධ්‍යස්ථානයක් පවත්වාගෙන යනු ලබයි.

නිගම් සිය වෘත්තිය ආරම්භ කළේ ජිම්නාස්ටික් ශිල්පියකු ලෙසයි. එහි දී ඔහුව ජාතික මට්ටමේ ජිම්නාස්ටික් තරග සඳහා තේරීපත් වූ අතර, ඔහු රන් පදක්කමක් ද හිමි කරගෙන තිබේ. අනතුරුව 2011දී රංගන දිවිය ආරම්භ කරමින් ඔහු බෝර්න්විටා වෙළඳ දැන්වීමකට පෙනී සිටියා ය. මෙම චිත්‍රපටය අධ්‍යක්ෂණය කරන ලද්දේ විජේ ක්‍රිෂ්ණා ආචාර්ය විසිනි. 2013 දෙසැම්බර් 20 දින මෙම චිත්‍රපටය මුදාහැරිණි. බොලිවුඩ් හුංගාමා නැමැති රසවින්දන ද්වාරයේ තරන් ආදර්ශ් සිය විචාරයෙහි සඳහන් කොට ඇත්තේ, "සිද්ධාර්ත් නිගම්හට ඇත්තේ නැරඹිය යුතුම දක්ෂතාවයකි. ඔහු විශිෂ්ටයි!" යනුවෙනි. ඉන්ඩියා ටුඩේ පුවත්පත වෙනුවෙන් සුහානි සිං පවසා ඇත්තේ, "ඔහු තමන්ගේ ස්ව ධෛර්යයයෙන් යුතු ප්‍රතිභාව සහ මනහර විලාසය මගින් තිරය ඒකාලෝක කරයි."

මෙම චිත්‍රපටයෙන් ලද සාර්ථක ප්‍රවේශයත් සමග, ඔහු පුංචි තිරයේ රංගනයට ද පිවිසියේ ය. ඔහු විසින් මිත්‍යාමය රූපවාහිනී මාලා නාට්‍යයක් වන *මහා කුම්භ්: ඒක් රහාසයා, ඒක් කහානි* කතාමාලවේ ප්‍රධාන චරිතයක් නිරූපණය කළේ ය. එහි දී ඔහු සුවිශේෂී බලයයන්ගෙන් යුතු රුද්‍රාගේ ළමා විය නිරූපණය කරන ලදී. 2014 දෙසැම්බර් 15 දින මෙම කතාමාලාව ලයිෆ් ඕකේ රූපවාහිනී නාළිකාව ඔස්සේ විකාශය ආරම්භ විය.

2015 පෙබරවාරි මස නිගම් විසින් *චක්‍රවර්තින් අශෝක සම්රත්* නැමැති ඓතිහාසික මාලා නාට්‍යයේ ප්‍රධාන චරිතයක් නිරූපණය කරන ලදී. මෙහි දී ඔහු සමග සමීර් ධර්මාධිකාරි, පල්ලවී සුභාෂ්, ම‍නෝජ් ජෝෂි, සුමිත් කොවුල්, අංකිතා ෂර්මා සහ තුනීෂා ෂර්මා යන නළු නිළියන් රංගනයෙන් දායක වූහ. මෙහි දී නිගම් විසින් අශෝක අධිරාජයාගේ ලාබාල විය නිරූපණය කරන ලදී. මෙම කතාමාලාව තුළ ඔහු ප්‍රදර්ශනය කළ රංගන ප්‍රතිභාව වෙනුවෙන් ඔහු විචාරක පැසසුමට පාත්‍ර විය. එසේම හොඳම ආධුනික නළුවා සඳහා සී ස්වර්ණ සම්මානය, වඩාත් ජේත්තුකාර ආධුනිකයා සඳහා ටෙලිවිෂන් ස්ටයිල් සම්මානය ලයන්ස් ස්වර්ණ සම්මාන හා ඉන්දියානු ටෙල්ලි සම්මාන උළෙවල්හි දී හොඳම ළමා නළුවා, දේශ් කි ලාඩ්ලා සඳහා 2015 ඉන්දියානු රූපවාහිනී ඇකඩමි සම්මානය ඇතුළු සම්මාන ගණනාවක් මේ සඳහා ඔහුට හිමි විය.

## නිර්මාණ දායකත්වය 
## සම්මාන සහ නිර්දේශ 
## සටහන්
### පාදක සටහන්
### ආශ්‍රේයයන්
## බාහිර සබැඳි
*

ප්‍රවර්ගය:ජිම්නාස්ටික්
ප්‍රවර්ගය:ජිම්නාස්ටික් ක්‍රීඩකයෝ

ප්‍රවර්ගය:ඉන්දියානු රූපවාහිනී නළුවෝ
කොයිමොයි

**කොයිමොයි** යනුවෙන් හැඳින්වෙන්නේ බොලිවුඩ් පුවත්, බොක්ස්-ඔෆීස් වාර්තා සහ චිත්‍රපට විචාර සපයන බොලිවුඩ් විනෝදාස්වාද වෙබ්අඩවියකි. 2016 පෙබරවාරියේ ඉන්දියාව තුළ මෙහි ඇලෙක්සා ශ්‍රේණිගත කිරීම අනුව 732වන ස්ථානයේ පැවතිණි.

## සම්භවය
2009 නොවැම්බර් 23 දින,  23 Contest2win.com සහ කෝමල් නාහ්තා’ස් ෆේස් එන්ටර්ටේන්මන්ට් යන සමාගම්වල හවුල්කාරීත්වයෙන් Koimoi.com වෙබ්අඩවිය දියත් කෙරිණි. චිත්‍රපට කර්මාන්ත විශ්ලේෂකයකු වන කෝමල් නාහ්තා කොයිමොයිහි සම-ආදිකර්තෘ සහ සංස්කාරක වේ. 

## මේවාත් බලන්න
* බොලිවුඩ් හංගාමා
* බොක්ස් ඔෆීස් ඉන්ඩියා

## ආශ්‍රේයයන්
## බාහිර සබැඳි
* 

ප්‍රවර්ගය:ඉන්දියානු චිත්‍රපට වෙබ් අඩවි
සිංහල විශ්වකෝෂය

මගින් සිංහල විශ්වකෝෂයේ වෙබ් අඩවියට පිවිසය හැකිය

විශ්වකෝෂය යනු සෑම ක්ෂේත‍්‍රයක් ම නියෝජනය කරන විශ්ව දැනුම විෂය ප‍්‍රාමාණික විද්වතුන් විසින් ලියනු ලැබූ පර්යේෂණාත්මක ශාස්ත‍්‍රීය ලිපි අනුසාරයෙන් ක‍්‍රමානුකූල සැලැස්මකට **අනුව ලේඛන ගත කරන ලද කෝෂ ග‍්‍රන්ථ විශේෂයකි. නොවේ නම් විශ්ව ඥානය විශද කරමින් විෂය ප‍්‍රාමානික විශේෂඥයන් විසින් ලියනු ලබන ලිපි ඇතුළත් ග‍්‍රන්ථ විශේෂයකි.**

**යම් කරුණක් පිළිබඳ කවුරුන් ද? කුමක් ද? කවදා ද? කෙසේ ද? කොහේ ද? මන්ද? යනුවෙන් නැගෙන ප‍්‍රශ්නවලට අදාළ තොරතුරු විශ්වකෝෂ ලිපියකින් දැනගත හැකිය.** 

**විශ්වකෝෂය අතීතයේ** ග‍්‍රන්ථ වශයෙන් සම්පාදනය වුව ද වර්තමානයේ පරිගණක මෘදුකාංග, සංයුක්ත තැටි හෝ වෙබ් අඩවි වශයෙන් නවීන තාක්ෂණානුකූලව එළිදැක්වේ.

එකල දැනුම සහ තොරතුරු එක් තැනක එක් රැස්ව නොපැවතුණු නිසා ඒවා එක් රැස් කොට ඉදිරිපත් කිරීම අරමුණු කරගෙන විශ්වකෝෂය නිර්මාණය කරන්නට ඇත.

ග‍්‍රීක දාර්ශනික ඇරිස්ටෝටල්ගේ ආදි කර්තෘත්වයෙන් ඇරඹුණු විශ්වකෝෂය, අද ලෝකයේ මෙන් ම විශ්ව තොරතුරු සන්නිවේදනය කෙරෙන දැනුම් සයුරක් බවට පත් ව ඇත. ලෝක විශ්වකෝෂ අතර බි‍්‍රතාන්‍ය විශ්වකෝෂය, ඇමෙරිකානු විශ්වකෝෂය, වෙම්බර් විශ්වකෝෂය, කොලියර්ස් විශ්වකෝෂය, කැඩිලැස් විශ්වකෝෂය වඩාත් ප‍්‍රකට මෙන් ම වැදගත් විශ්වකෝෂ වේ.

2500 බුද්ධ ජයන්තිය නිමිති කරගෙන පිහිටුවනු ලැබූ ලංකා බෞද්ධ මණ්ඩලය යටතේ සිංහල විශ්වකෝෂ කාරක සභාවට විශ්වකෝෂ සම්පාදන කාර්යය පවරනු ලැබීය. මෙම කාරක සභාවේ සභාපති සහ සිංහල විශ්වකෝෂයේ ප‍්‍රධාන කර්තෘ ධූරය සඳහා මහාචාර්ය ඞී. ඊ. හෙට්ටිආරච්චි මහතා පත් කළේය. ඒ අනුව 1955 මැයි මස 03 වන දින සිංහල විශ්වකෝෂ කාර්යාලය කොළඹ රොස්මිඞ් පෙදෙෙසේ අංක 109 දරන ස්ථානයේ දී විවෘත කරනු ලැබීය. 1956 දී සංස්කෘතික කටයුතු දෙපාර්තමේන්තුව ඇරඹීමෙන් පසු එය යටතේ විශ්වකෝෂ කාරක සභාව පවත්වා ගෙන යන ලදි. විශ්වකෝෂය සඳහා අංග සම්පූර්ණ පුස්තකාලයක අඩුව මතු ව ආ බැවින් 1956 ජනවාරි 01 දින සිට පේරාදෙණිය විශ්වවිද්‍යාලයේ ගොඩනැගිල්ලකට ගෙන යනු ලැබීය.

මහාචාර්ය හෙට්ටිආරච්චි මහතාගෙන් පසුව අචාර්ය හරිශ්චන්ද්‍ර විජේතුංග, මහාචාර්ය කේ. එන්.  ඕ. ධර්මදාස හා මහාචාර්ය මැන්දිස් රෝහණධීර යන මහත්වරු ප‍්‍රධාන කර්තෘ ලෙස සේවය කළහ.  

මේ වන විට සිංහල විශ්වකෝෂය අන්තර්ජාලගත කොට ඇත. එහි වෙබ් අඩවිය වන්නේ www.encyclopedia.gov.lk  යන්නයි. ලෝකයේ බොහෝ රටවල මේ වන විට විශ්වකෝෂ අන්තර්ජාලයට මුදා හරිමින් පවතී. මෙය ලෝක ප‍්‍රවණතාවක් ලෙස ද සැලකීමට පුළුවන. තොරතුරු තාක්ෂණය ප‍්‍රචලිත වීම හේතු කොට ගෙන මෙය යුගයේ අවශ්‍යතාවක් බවට පත් ව ඇත. බි‍්‍රතාන්‍ය විශ්වකෝෂය මෑතක් වන තුරු මුද්‍රිත පොතක් වශයෙන් පැවතුන ද 2010 වසරේ සිට අන්තර්ජාලගත කොට ඇත. පාඨක ප‍්‍රජාව අභිභවමින් තාක්ෂණය පරිහරණය කරන පිරිස් දිනෙන් දින ව්‍යාප්ත වෙමින් පවත්නා නිසා, සිංහල විශ්වකෝෂය ද අන්තර්ජාලයට ප‍්‍රවිෂ්ට කිරීම අත්‍යවශ්‍ය කටයුත්තකි. මේ සඳහා සිංහල විශ්වකෝෂය සමඟ අත්වැල් බැඳ ගත්තේ කොළඹ විශ්වවිද්‍යාලයේ පරිගණක විද්‍යායතනයයි (UCSC - University of Colombo School of Computing)
ගෝමරන්කඩවල ප්‍රාදේශීය මහ ලේකම් කාර්යාලය

**ගෝමරන්කඩවල ප්‍රාදේශීය මහලේකම් කාර්යාලය, ශ්‍රී ලංකාවේ නැගෙනහිර පලාතේ ත්‍රිකුණාමලය දිස්ත්‍රික්කයේ පවතින ප්‍රාදේශීය මහලේකම් කාර්යාලයකි.**

## භූ විෂමතාවය 
ගෝමරන්කඩවල කොට්ටාශය වර්ග කිලෝමීටර් 285ක එනම් වර්ග සැතපුම් 110 කින් සමන්විත ‍වේ.

## මූලාශ්‍ර 
* Divisional Secretariats Portal
රැයෙහි බබලන සුද

**රැයෙහි බබලන සුද** හෙවත් **රැයෙහි ආලෝකය නැමැති අශ්වයා** (සම්ප්‍රදායික චීන: 唐韓幹照夜白圖卷) යනුවෙන් හැඳින්වෙන්නේ චීන චිත්‍ර ශිල්පියකු වන හන් ගන් විසින් නිර්මාණය කරන ලද අත් පිටපත් සිතුවම් ලුලියකි. ක්‍රි.ව. 8වන සියවසේ මැද කාලයේ (750 පමණ) නිර්මිත මෙය ‍වර්තමානයේ මෙට්‍රොපොලිටන් කලා කෞතුකාගාර‍යේ ප්‍රදර්ශනයට තබා ඇති අතර, මෙම සිතුවම් 1977දී කෞතුකාගාරය වෙත ප්‍රදානය කෙරුණකි.

thumb|left|150px|සිතුවමෙහි වූ අශ්ව රුවේ සමීප දසුනක්.
මෙම සිතුවම මගින් නිරූපණය කෙරෙන්නේ කුළුණකට තබා ගැටගසන ලද චීනයේ ටෑං රාජවංශයේ ෂුවැන්සෝං අධිරාජයාගේ අශ්වයා කලබල කරන අයුරුයි. එකල චීනයේ විසූ ශ්‍රේෂ්ඨතම චිත්‍ර ශිල්පීන්ගෙන් අයකු වූ හන් ගන් අශ්ව රූ නිරූපණයට සමර්ථකම් දැක්වී ය. මෙහි දී ඔහු පුරාණෝක්තිවල එන ‍භයානක අශ්ව රූ මෙන් නොව, මෙය මනා විශ්වසනීයත්වයකින් යුතුව සිතුවම් කොට තිබේ. ෂුවැන්සෝං අධිරාජයාගේ නියෝග අනුව හන් ගන් විසින් ප්‍රකට අශ්වයන්ගේ සිතුවම් මාලාවක්ම නිර්මාණය කොට තිබේ..

යුරෝපීය කලා ඉතිහාසඥයන් නිතරම පාහේ හන් ගන් සහ චීන සිතුවම් කලාවේ අනෙක් සිත්තරුන්ගේ සිතුවම් වඩා ගතානුගතික යැයි සලකනු ලබයි. යුරෝපීය චිත්‍ර ශිල්පීන් විසින් සත්ත්ව රූ නිරූපණය කොට ඇති ආකාරය සමග සැලකීමේ දී මෙය වැදගත් වෙනස්කමක් ලෙස ඔවුහු සලකති. එසේ සරල බවකින් ගතානුගතික ස්වභාවයෙන් යුක්ත වුවත්, *රැයෙහි බබලන සුද* සිතුවමෙහි ප්‍රකාශනය සහ සජීවීභාවය මැනවින් දක්නට ලැබේ. මධ්‍ය ආසියානු අශ්ව ප්‍රභේදවලට අයත් යතාර්ථවාදී රූ හා සැසඳීමේ දී *රැයෙහි බබලන සුද* සිතු‍වමෙහි පරිමාණ ලක්ෂණ යතාර්ථවාදී ස්වභාවයෙන් මඳක් දුරස් බැව් පෙනේ: විශේෂයෙන්ම මෙම සිතු‍වමෙහි අශ්වයාට කෙටි සහ ඉතා සිහින් පාද ඇති අතර, ඉතා රවුම් කඳක් සහිතව නිරූපණය කර තිබේ. හන් මෙම අශ්වයාට මානවරූපී ලක්ෂණ ලබාදී ඇති අතර, අශ්වයාගේ පීඩාකාරී ස්වරූපය මගින් නරඹන්නාට හැඟීයන්නේ අශ්වයා අනුකම්පාව සහ උපකාරය බලාපොරොත්තුවෙන් සිටින බවයි. කුළුණකට ගැට ගසා තිබීම සහ අශ්වයාගේ මුහුණේ ඇති හැඟීම්බර ස්වරූපය මගින් අධිරජුගේ මාලිගයේ ඇති වෙනස්, එනම් ශෝකී පසුබිම නිරූපණය කෙරේ.

මෙම ශිල්පියාගේ මුල් සිතුවම් අතරින් බොහෝමයක් වර්තමානයේ දක්නට නොලැබේ. නමුත් පසුකාලීන සියවස්වල චිත්‍ර ශිල්පීන් විසින් ඒවා කිහිප වරක්ම පිටපත් කොට ඇත. මෙම සිතුවමේ අතීත හිමිකරුවන් සහ එකතු කරන්නන්ගේ මුද්‍රා ගණනාවක් මෙම සිතුවමේ දක්ට ලැබීම හේතුවෙන් මෙම සිතුවම හන් ගන්ට අයත් බව සනාථ වේ. එසේවුව ද, මෙම චිත්‍ර ශිල්පියාගේ අත්සනක් හෝ මුද්‍රාවක් මෙහි දක්නට නැත. මෙහි දකුණු ටෑංහි ලි යු අධිරාජයාගේ, ක්වියැන්ලොං අධිරාජයාගේ සහ මි ෆු යන අයගේ මුද්‍රා දැකගත හැක. මෙම සිතුවම මත සහස්‍රකයක පමණ කාලයක් මෙසේ මුද්‍රා සහ අත්සන් තැබීම සිදුකොට තිබේ.

## ආශ්‍රේයයන්
## බාහිර සබැඳි 
*
බොලිවුඩ් හංගාමා

**බොලිවුඩ් හංගාමා** (අතීතයේ හැඳින්වුණේ **ඉන්ඩියාඑෆ්එම්** හෙවත් **ඉන්ඩියාඑෆ්එම්.කොම්**) යනුවෙන් හැඳින්වෙන්නේ බොලිවුඩ් රසවින්දන වෙබ්අඩවියකි. හංගාමා ඩිජිටල් මීඩියා එන්ටර්ටේන්මන්ට් විසින් හිමිකාරීත්වය දරන මෙහි බොලිවුඩ් ද්වාරය හිමිකරගත්තේ 2000දී ය.

මෙම වෙබ්අඩවිය මගින් ඉන්දියානු චිත්‍රපට කර්මාන්තයට, විශේෂයෙන්ම බොලිවුඩ් හා සම්බන්ධ පුවත්, චිත්‍රපට විචාර සහ බොක්ස් ඔෆීස් වාර්තා සපයයි. 1998 ජූනි 15 දියත් කළ මෙම වෙබ්අඩවිය මුලින් *IndiaFM.com* නම් විය. 2008දී එය "බොලිවුඩ් හංගාමා" ලෙස වෙනස් කෙරිණි.

2017 අප්‍රේල් වන විට, මෙහි ඉන්දියාව තුළ ඇලෙක්සා ස්ථානගත කිරීම වූයේ 1,042කි.

## අමතර අවධානයට 
* කොයිමොයි
* බොක්ස් ඔෆීස් ඉන්ඩියා

## මූලාශ්‍ර 
## බාහිර සබැඳි
* බොලිවුඩ් හංගාමා වෙබ්අඩවිය

ප්‍රවර්ගය:ඉන්දියානු චිත්‍රපට වෙබ් අඩවි
මෝහිත් රයිනා

**මෝහිත් රයිනා** යනුවෙන් හඳුන්වනු ලබන්නේ ඉන්දියානු රූපවාහිනියේ සහ බොලිවුඩයෙහි රංගනයෙහි නියුතු නළුවෙකි.

රූපවාහිනී සෝප් ඔපෙරාවල රංගනයෙහි නිරත වීමට ප්‍රථම රයිනා *දේවොන් කේ දේව් - මහාදේව්* සහ 2013 කතාමාලාවක් වූ *මහාභාරත්* යන කතාමාලාවල හින්දු දෙවියකු වන ශිවගේ චරිතය නිරූපණය කොට ඇත. ඔහු *චේහ්රා* (2009) සහ *ගංගා කී ධීජ්* (2010) යන සෝප් ඔපෙරා සඳහා රංගනයෙන් දායක විය. රයිනා සිය රංගන වෘත්තිය ආරම්භ කළේ  විද්‍යා ප්‍රබන්ධ රූපවාහිනී වැඩසටහනක් වූ *අන්තරීක්ෂ්* (2006) තුළ චරිත නිරූපණය කරමිනි. පසුව ඔහු මිතුන් චක්‍රබෝර්ති විසින් ප්‍රධාන චරිත නිරූපණය සිදු කළ *දොන් මුතු ස්වාමි* (2008) චිතපටයට ද සිය රංගන දායකත්වය සැපයී ය. මෑතක දී ඔහු විසින් කලර්ස් ටීවී නාළිකාවේ ඓතිහාසික මාලා නාට්‍යයක් වන "චක්‍රවර්තින් අශෝක සම්රත්" කතාමාලාවේ අශෝක අධිරාජයාගේ චරිතය නිරූපණය කරන ලද.

## මුල්කාලීන දිවිය සහ පසුබිම
රයිනා හැදී වැඩුණේ ජම්මුහි වන අතර, එහි දී ඔහු වාණිජ්‍යය පිළිබඳ උපාධියක් හදාරා ඇත. ඔහු මුම්බායි වෙත සංක්‍රමණය වූයේ මෝස්තර නිරූපණ ක්ෂේත්‍රයෙන් සිය වෘත්තිය ආරම්භ කිරීම පිණිසයි. ඔහු විශ්වාස කළේ නිරූපණ ක්ෂේත්‍රය තුළින් රංගන වෘත්තියට පිවිසීමට ඔහුට අවස්ථාවක් ලැබෙනු ඇතැයි කියා ය. ඔහු සිය යොවුන් වියේ ස්කන්ධය වූ  107 kg (රාත්තල් 236) ස්කන්ධයෙන් 29 kg (රාත්තල් 64) ප්‍රමාණයක් අඩු කරගැනීමට සමත් විය. මෙලෙසින් ඔහුට 2005 ග්‍රාසිම් මිස්ටර් ඉන්ඩියා නිරූපණ තරගාවලියට මහභාගී විය හැකි විය. එම තරගාවලියේ අවසන් තරගකරුවන් පස් දෙනා අතරට පැමිණීමට ඔහුට හැකි විය.

## වෘත්තිය
ඔහු සිය රංගන වෘත්තිය ආරම්භ කළේ 2006 වර්ෂයේ විද්‍යා ප්‍රබන්ධ රූපවාහිනී කතාමාලාවක් වූ *අන්තරීක්ෂ්*හි චරිත නිරූපණය කරමිනි. 2008 වර්ෂයේ දී, ඔහු ප්‍රහසන චිත්‍රපටයක් වූ *දොන් මුතු ස්වාමි* තුළ ජායි කිෂාන්ගේ චරිතය නිරූපණය කළේ ය. මෙය බොක්ස් ඔෆීස් අතින් සාර්ථකත්වයක් හිමි කර නොගත් හෙයින්, යළි රූපවාහිනී ක්ෂේත්‍රයට පිවිසීමට ඔහුට සිදු විය. 2009දී ඔහු *චේහ්රා* රූපවාහිනී කතාමාලාවට රංගනයෙන් දායක විය. මෙම කතාමාලාව ආබාධිත යුවතියක වටා ගෙතුණු අවිනිශ්චිත කතාමාලාවකි. මෙහි දී රයිනා විසින් නිරූපණය කළේ ඇගේ සැමියා වූ ගාරව් නැමැති තරුණ ව්‍යාපාරිකයාගේ චරිතයයි. මෙම කතාමාලාව ප්‍රධාන ව‍ශයෙන්ම ගෙතී ඇත්තේ ශිව දෙවියන් වටා වන අතර, එමගින් සති සමග සහ පසුව පාර්වතී දේවිය සමග විවාහයෙන් තපසකුගේ සිට ගෘහමූලිකයකු ලෙස ඔහු ලද අත්දැකීම් නිරූපණය කෙරේ. මෙම චරිතය නිරූපණයට සිය දේහ ස්වභාවය වැඩි දියුණු කරගැනීම පිණිස රයිනා කටයුතු කළ අතර, *ද ටයිම්ස් ඔ‍ෆ් ඉන්ඩියා* පැවසූයේ මෙම චරිතය රසිකයින් අතර ජන්‍රපියත්වයට පත්වූයේ ඔහුගේ "අලංකාර, චිත්තාකර්ෂණීය සිනහව සහ රංගන ප්‍රතිභාව" හේතුවෙන් බවයි. වසර තුනක් පුරා විකාශය වූ මෙම කතමාලාව 2014 දෙසැම්බර් මස අවසන් වූ අතර, ඔහු මෙහි දී වෙනස් චරිත 30කට අධික සංඛ්‍යාවක් නිරූපණය කළේ ය.

2016 මැයි 2 දින සිට කලර්ස් ටීවී නාළිකාවෙන් විකාශය වූ ඓතිහාසික මාලා නාට්‍යයක් වූ *චක්‍රවර්තින් අශෝක සම්රත්* තුළ රයිනා විසින් වැඩිහිටි අශෝක අධිරාජයාගේ චරිතය නිරූපණය කරන ලදී.

## නිර්මාණ දායකත්වය
### සිනමාව
* *දොන් මුතු ස්වාමි*, 2008 තුළ ජායි කිෂාන් ලෙස

### රූපවාහිනිය
## සම්මාන
## ආශ්‍රේයයන්
## බාහිර සබැඳි
* 
* 

ප්‍රවර්ගය:ඉන්දියානු රූපවාහිනී නළුවෝ

ප්‍රවර්ගය:ඉන්දියානු චිත්‍රපට නළුවෝ

ප්‍රවර්ගය:21 වන සියවස තුළ ඉන්දියානු නළුවෝ
ස්ටාර් ප්ලස්

**ස්ටාර් ප්ලස්** (හින්දි: स्टार प्लस) යනුවෙන් හැඳින්වෙන්නේ ඉන්දියාව පාදක කරගත් හින්දි භාෂා සාමාන්‍ය විනෝදාස්වාද රූපවාහිනී නාළිකාවකි. ස්ටාර් ප්ලස් නාළිකාව ට්වෙන්ට් ‍ෆස්ට් සෙන්චරි ෆොක්ස් සමාගමේ ස්ටාර් ඉන්ඩියා ජාලයේ කොටසක් වේ. මෙම නාළිකාවේ විකාශය වන විවිධ ආකාරයේ වැඩසටහන් අතරට පවුලේ ටෙලි නාට්‍ය, ප්‍රහසන, තාරුණ්‍යය තේමා කොට ගත්, රියැලිටි වැඩසටහන්, අපරාධ පිළිබඳ වැඩසටහන් සහ ටෙලිචිත්‍රපට වැනි වැඩසටහන් සංකලනයක් ඇතුළත් ය. මෙම නාළිකාව ට්වෙන්ට් ෆස්ට් සෙන්චරි ෆොක්ස් සමාගමේ උපකාරක ෆොක්ස් අන්තර්ජාතික නාළිකා ඔස්සේ ලොව පුරා බෙදා හරිනු ලබයි.

## ඉතිහාසය
1992 පෙබරවාරි 21 දින පළමුවරට විකාශය ආරම්භ කරන විට, ස්ටාර් ප්ලස් නාළිකාව ඉංග්‍රීසි භාෂා රූපවාහිනී නාළිකාවක් වූ අතර, එමගින් ඇමරිකා එක්සත් ජනපදය, එක්සත් රාජධානිය සහ ඕස්ට්‍රේලියාව වැනි රටවල අන්තර්ජාතික වැඩසටහන් විකාශය කරන ලදී. මෙකල සී ටීවී නාළිකාව හින්දි භාෂා රූපවාහිනී නාළිකාව විය. කෙසේනමුත් ස්ටාර් (පසුව නිව්ස් කෝපරේෂන් ආයතනය විසින් අත් කර ගන්නා ලදී) සහ සී ටීවී සමග තිබූ සම්බන්ධතාව අවසන් වීමෙන් පසුව, ස්ටාර් ප්ලස් නාළිකාව හින්දි භාෂා නාළිකාවක් බවට පරිනාමණය විය. අනතුරුව ස්ටාර් වර්ල්ඩ් නාළිකාව මෙම ජාලයේ ඉංග්‍රීසි භාෂා නාළිකාව බවට පත් විය.

2000දී, සමාගමේ ප්‍රධාන විධායක නිලධාරියා වූ සමීර් නායිර් සහ වැඩසටහන්කරණ ප්‍රධානී තරුන් කාතියාල් විසින් නව වැඩසටහන් ගණනාවක් හඳුන්වා දෙන ලදී. මෙය හින්දි සාමාන්‍ය විනෝදාස්වාද අවකාශය තුළ මෙම නාළිකාවට හිමිව තිබූ ප්‍රමුඛ ස්ථානය තවදුරටත් තහවුරු කර ගැනීමට උපකාරී විය.

2011 අප්‍රේල් 15 දින ස්ටාර් ප්ලස් HD සමග ස්ටාර් ගෝල්ඩ් HD, ස්ටාර් මූවීස් HD, ස්ටාර් වර්ල්ඩ් HD සහ ස්ටාර් ස්පෝර්ට්ස් HD යන සහෝදර නාළිකා දියත් කරන ලදී. ස්ටාර් ප්ලස් HD නාළිකාව තුළින් SD පෝෂිත නාළිකාවේ කාලසටහනම ඇතුළත් වූ නමුත්, එහි වෙනස් වෙළඳ දැන්වීම් ඇතුළත් විය. ස්ටාර් ප්ලස් HD නාළිකාව 2011 අවසානය වන විට, එක්සත් රාජධානිය සහ අයර්ලන්තය යන රටවල් දෙකෙහිම මුදාහැරීමට සැලසුම් කොට තිබිණි. නමුත් එය 2012 ජූලි 5 දින තෙක් කල් දමන ලදී.

2010 ජූනි 13 දින, මෙම නාළිකාව දීප්තිමත් රතුපැහැ පළිඟු තාරකාවේ ලාංඡනය හඳුන්වා දෙන ලදී. මේ සමග "රිෂ්තා වාහි සොච් නායි" යන උද්‍යෝග පාඨය ද එළිදැක්විණි.

2016 නොවැම්බර් 7 දින, ස්ටාර් ප්ලස් නාළිකාව සිය ලාංඡනය යළි වෙනස් කරන ලදී. එහි දී සිහින් තද රතු පැහැ ලාංඡනයක් සමග නව ග්‍රාපිකාකාර සමුද්ගකරණයක් හඳුන්වා දුන් අතර, නව උද්‍යෝග පාඨය *නායි සොච්* (नई सोच - සිතීමේ නව මඟ) ලෙස වෙනස් කොට තිබේ.

## වැඩසටහන්කරණය
## ආශ්‍රේයයන්
## බාහිර සබැඳි
* ස්ටාර් ප්ලස් නිල වෙබ්අඩවිය
බන්ධන් (ඉන්දියානු රූපවාහිනී කතාමාලාව)

***බන්ධන්*** (*බන්ධන් – සාරි උමාර් හුමේන් සන්ග් රෙහ්නා හේ*) යනුවෙන් හැඳින්වෙන්නේ ඉන්දියානු රූපවාහිනී මාලා නාට්‍ය වැඩසටහනකි. 2014 සැප්තැම්බර් 16 දින විකාශය ආරම්භ වූ මෙම කතාමාලාව සී ටීවී නාළිකාව ඔස්සේ විකාශය කරන ලදී. බන්ධන් යනු දර්පණ් නැමැති කුඩා දැරියක සහ ගනේෂ් නැමැති ඇගේ සොයුරා වටා ගෙතුණු කථා පුවතකි. ජනවාරි 27 දින මෙම කතාමාලාව තුළින් වසර 10ක් ඉදිරියට කථාව නිරූපණය කිරීම ආරම්භ විය. දර්පණ් රාඝව් නැමැති නොමඟ ගිය පුද්ගලයකු සමග විවාහ වෙයි. ඇයට සිය පවුල විනාශ වීමට හේතුවූ විශ්වාස් රාඕ පටෙල් නැමැති පුද්ගලයාව පරාජය කිරීමට සිදු වේ. ඇයට මෙය කළ හැකි ද? බන්ධන් මගින් මිනිසුන් සහ සතුන් අතර ඇතිවන බැඳීම මැනවින් ප්‍රදර්ශනය කරයි.

## අලි පැටවකු අවභාවිතා කිරීම
මෙම වැඩසටහනේ නිර්මාතෘවරුන් ඉන්දියාවේ සත්ත්ව සුබසාධක මණ්ඩලයේ (AWBI) සහ සත්ත්ව අයිතිවාසිකම් සංවිධානයක් වන PETA ඉන්ඩියා සංවිධානයේ දැඩි දෝෂ දර්ශනයට ලක්ව ඇත්තේ මෙම කතාමාලාවේ ප්‍රධාන චරිතය සඳහා සුමන් නැමැති අලි පැටවා අවභාවිතා කිරීම හේතුවෙනි. මාධ්‍ය වාර්තාවන්ට අනුව, AWBI සහ PETA සංවිධාන විසින් පරීක්ෂණයක් මෙහෙයවූ අතර, එහිදී අනාවරණය වූයේ පසුතලයේ දී සුමන් නැමැති අලි පැටවාට සලකා ඇත්තේ අසතුටුදායක අයුරින් බවයි. සුමන් තුළ චර්ම රෝගයක් ද වර්ධනය වී ඇති අතර, අසාමාන්‍ය චර්යාවන් ද ප්‍රදර්ශනය කොට ඇත. වාර්තා අනුව පරීක්ෂකයන් ඉදිරිපිටදීම අලි හසුරුවන්නන් විසින් ඇයට කෙවිටකින් පහර දී ඇති අතර, ඇයට ප්‍රමාණවත් ලෙස ජලය පානය කිරීමට අවස්ථාව ලබා දී නැත. එසේම ඇයව නුසුදුසු ස්ථානයක ගාල් කොට ඇති අතර, ප්‍රමාණවත් පශු වෛද්‍ය පහසුකම් ද ලබා දී නොමැත. සුමන් නැමැති මෙම අලි පැටවාගේ වයස අවුරුදු තුනක් වූ අතර, ඇයව ඇගේ මවගෙන් වෙන් කිරීම ‘ආචාර ධර්මානුකූලව පටහැනි’ බව ද PETA සංවිධානය කියා සිටියි.

ටයිම්ස් ඔ‍ෆ් ඉන්ඩියා පුවත්පතෙහි ප්‍රකාශිත ප්‍රවෘත්ති අනුව, AWBI මණ්ඩලය විසින් මෙම සත්ත්වයා යොදා ගැනීමට ලබා දී තිබූ අවසරය අවලංගු කරන ලදී. අනතුරුව කතාමාලාවේ නිෂ්පාදකයින් බොම්බායේ මහාධිකරණය වෙත නඩුවක් ගොනු කරන ලදී. මෙම නඩුව විනිශ්චයට භාජනය වෙමින් පවතියි‍.

## ප්‍රධාන චරිත
*අනන්‍යා අගර්වාල්/ඡාවි පාණ්ඩේ, දර්පණ් කර්ණික්/රියා කාර්ලේ ලෙස
*මෘනාල් ජායින්, රාඝව් පටිල්/සමීර් සේන් ලෙස

;සහාය රංගනය
*මිනූ පංචාල්, කාජල් ලෙස
*සුදේශ් බෙරී, විශ්වාස් රාඕ ප‍ටිල් ලෙස (එදිරිවාදියෙකි)
*මීනාල් පේනඩ්සේ, මීති විශ්වාස් රාඕ පටිල් ලෙස
*ආදිත්‍ය රෙඩිජ්, මහේෂ් කර්ණික් ලෙස
*ශ්වේතා මුන්ෂි, ප්‍රභා කර්ණික් ලෙස
*මොනිකා බේඩි, නාරායනි දේශ්පාණ්ඩේ ලෙස 
*සුෂ්මිතා මුඛර්ජී, ශකුන්තලා ගණ්පත්රාඕ ආප්තේ/සක්කු බුවා ලෙස
*ස්නිග්ධා අකෝල්කාර්, කජ්රි දේව් ප්‍රතාප් පටිල් ලෙස
*භාන්ජුදීත් සුදාන්, භානු ප්‍රතාප් පටිල් ලෙස
*පියාලි මුන්ෂි, ශීතල් භානු ප්‍රතාප් පටිල් ලෙස
*අනිරුධ් දේව්, දේව් ප්‍රතාප් පටිල් ලෙස
*සුමන් ශෂි කාන්ත්, දේව් ලෙස
*රවි මිෂ්රා, වෛද්‍ය ආයුෂ් ප්ලාස්ටික් ‍ශල්‍ය වෛද්‍ය ලෙස

## අන්තර්ජාතික විකාශය
පාකිස්ථානය තුළ ඒ-ප්ලස් එන්ටර්ටේන්මන්ට් නාළිකාව ඔස්සේ මෙම කතාමාලාව විකාශය වේ. මොරිෂස් තුළ මෙම වැඩසටහන MBC ඩිජිටල් 4 නාළිකාවෙන් විකාශය කෙරේ.

ශ්‍රී ලංකාව තුළ ටීවී දෙරණ නාළිකාව මගින් සිංහලට හඬකවන ලද මෙම කතාමාලාව *අලි මල්ලියි මමයි* යන තේමාව ඔස්සේ විකාශය කෙරේ.

## ආශ්‍රේයයන්
## බාහිර සබැඳි
*

{
ක්‍රිස්ටල් ඩි'සූසා

'''ක්‍රිස්ටල් ඩි'සූසා'* යනුවෙන් හඳුන්වනු ලබන්නේ ඉන්දියානු රූපවාහිනී නිළියකි. ඇය විසින් *ඒක් හසාරොන් මේන් මේරි බෙහ්නා හේ* රූපවාහිනී කතාමාලාවේ ජීවිකා විරේන් සිං වධේරා නැමැති ප්‍රධාන චරිතය නිරූපණය කරන ලදී. පසුව ඇය *ඒක් නායි පෙහ්චාන්* නම් කතාමාලාවේ සාක්ෂිගේ චරිතය නිරූපණය කළා ය. වඩාත් මෑතක දී ඇය සී ටීවී නාළිකාවේ රූපවාහිනී කතාමාලාවක් වූ *බ්‍රහ්මරාක්ෂස්* කතාමාලාවේ රායිනා නැමැති ප්‍රධාන චරිතය නිරූපණය කරමින් සිටියා ය.

*Eastern Eye'' පුවත්පත විසින් සරාගීම ආසියානු කාන්තාවන් 50 දෙනාගේ ලැයිස්තුවේ ඩි'සූසාගේ නාමය අංක 1ට සඳහන් කොට ඇත. ඇය විශ්වාස කරන්නේ තමන් ආගම ධර්මය කෙරෙහි අතිශයින් නැඹුරුතාවක් දක්වන බව ය.

## වෘත්තිය
ඩි'සූසා ඇගේ රංගන වෘත්තිය ආරම්භ කළේ 2007දී බාලාජි ටෙලිෆිල්ම්ස් සමාගමේ රූපවාහිනී කතාමාලාවක් වූ *කහේ නා කහේ* කතාමාලාව තුළිනි. එහි දී ඇය විසින් කින්ජල් නැමැති චරිතය නිරූපණය කරන ලදී. 2007දී ඇය තවත් බාලාජි වැඩසටහනක පෙනී සිටි අතර *ක්‍යා දිල් මේන් හේ* නැමැති එම කතාමාලාව තුළ ඇය විසින් තමන්නා නැමැති චරිතය නිරූපණය කරන ලදී. මෙම තමන්නා නම් චරිතය කථාවේ ප්‍රධාන නළුවාගේ සොහොයුරිගේ චරිතයයි. 2008දී ඩි'සූසා ස්ටාර් ප්ලස් නාළිකාවේ රූපවාහිනී කතාමාලා‍ දෙකකට සිය රංගන දායකත්වය සැපයූවා ය. මින් *කස්තුරි* නම් කතාමාලාවේ නන්වීත් චරිතයත්, *කිස් දේශ් මේන් හේ මේරා දිල්* කතාමාලාවේ වීරාගේ චරිතයත් ඇය නිරූපණය කළා ය. 2009දී ඇය (ඉහත අවසානයට සඳහන්) කතාමාලාව හැර ගියා ය.

2010දී, ඩි'සූසා සෝනි ටීවී නාළිකාවේ *බාට් හමාරි පක්කි හේ* කතාමාලාව සමග සම්බන්ධ වූවා ය. මෙම කතාමාලාව ප්‍රධාන චරිත නිරූපණය කරන ලද්දේ අංකිතා ෂර්මා සහ බරුන් සොබ්ති විසිනි. මෙම කතාමාලාවේ ඇය විසින් නිරූපණය කළේ ශ්‍රාවන්ගේ පෙම්වතිය වූ තාරාගේ චරිතයයි. මීට අමතරය එම වර්ෂයේම සෝනි ටීවී නාළිකාවේ ඇය *ආහත්* කතාමාලාවේ යාමිනී නැමැති පසුබිම් චරිතය ද නිරූපණය කොට ඇත.

2011දී, ඇය ජනප්‍රිය වැඩසටහනක් වූ *ඒක් හසාරොන් මේන් මේරි බෙහ්නා හේ* ප්‍රධාන චරිතය වූ ජීවිකා විරේන් වධේරා නැමැති චරිතය නිරූපණය කළා ය. මෙහි ප්‍රධාන චරිත නිරූපණය කළේ ඇය සමග කරන් ටැකර් ය. මෙම කතාමාලාව 2013 සැප්තැම්බර් 13 දින විකාශය අවසන් විය. 2013 දෙසැම්බර් මස ඇය සෝනි ටීවී නාළිකාවේ *ඒක් නායි පෙහ්චාන්* කතාමාලාව සමග සම්බන්ධ වූවා ය. මෙහි ද ඇය සාක්ෂි නම් ප්‍රධාන චරිතය නිරූපණය කළා ය. මෙහි සෙසු ප්‍රධාන චරිතය නිරූපණය කළේ කරන් ෂර්මා විසිනි. 2014 සැප්තැම්බර් හම මෙම කතාමාලාව ද විකාශය අවසන් විය.
* 2013–2014: *ඒක් නායි පෙහ්චාන්* තුළ සාක්ෂි කරන් මෝදි ලෙස
* 2014: *ජලක් දිඛ්ලා ජා 7* තුළ ඇය ලෙසම ('ටීන් කා තාඩ්කා' සතිය වෙනුවෙන් ආරාධිත තරගකාරිණියක ලෙස කරන් ටැකර් සමග)
* 2014–2015: *බොක්ස් ක්‍රිකට් ලීගය* තුළ ඇය ලෙසම
* 2015: *සරෝජිනී - ඒක් නායි පෙහෙල්* තුළ ඇය ලෙසම (කරන් ‍ටැකර් සමගින් නිරූපණය කරන ලදී)
* 2016-2017: *බ්‍රහ්මරාක්ෂස් - ජාග් උතා ෂෛතාන්* තුළ රායිනා රිෂාභ් ශ්‍රීවාස්ථව ලෙස

## සම්මාන සහ නිර්දේශ
## ආශ්‍රේයයන්
ප්‍රවර්ගය:ඉන්දියානු නිළියෝ
ප්‍රවර්ගය:ඉන්දියානු සෝප් ඔපෙරා නිළියෝ
ප්‍රවර්ගය:ඉන්දියානු රූපවාහිනී නිළියෝ
ප්‍රවර්ගය:බිග් බොස් තරඟකරුවෝ
ප්‍රවර්ගය:මුම්බායිහි නිළියෝ
චේහ්රා (රූපවාහිනී කතාමාලාව)

***චේහ්රා*** යනුවෙන් හඳුන්වනු ලබන්නේ ඉන්දියානු රූපවාහිනී අවිනිශ්චිත නාට්‍ය කතාමාලාවකි. මෙය 2009දී විකාශය වූයේ ස්ටාර් ප්ලස් නාළිකාව ඔස්සේ ය. මෙම රූපවාහිනී කතාමාලාව නිෂ්පාදනය කරන ලද්දේ බියොන්ඩ් ඩ්‍රීමිස් ප්‍රොඩක්ෂන්ස් ආයතනයේ යෂ් පට්නායික් විසිනි. මෙම රූපවාහිනී කතාමාලාවේ ප්‍රධාන චරිත නිරූපණය කරනු ලබන්නේ රිතු දුදානි සහ මෝහිත් රයිනා යන නළු නිළියන් විසිනි. එහි දී රිතු දුදානි විසින් බන්දිනී නැමැති ආබාධිත යුවතියකගේ චරිතය නිරූපණය කරනු ලබන අතර, මෝහිත් රයිනා විසින් ගාර්ව් නැමැති ධනවත් යොවුන් ව්‍යාපාරිකයාගේ චරිතය නිරූපණය කරනු ලබයි. මෙම රූපවාහිනී කතාමාලාව විකාශය ආරම්භ වූයේ 2009 මාර්තු 16 දින ය. කථාංග 80කින් යුත් මෙම කතාමාලාව 2009 ජූලි 3 දින විකාශය අවසන් විය. මෙම කතාමාලාව මිනිත්තු 24 කථාංගවලින් සමන්විත විය.

මෙහි කථා පුවත රචනා කරන ලද්දේ මාම්තා පට්නායික්, තුහිනා සිංහා, අකාශාදිත්‍ය ලාමා සහ ෂාරද් ත්‍රීපති යන රචකයින් විසිනි. මෙම රූපවාහිනී කතාමාලාව අධ්‍යක්ෂණය කරන ලද්දේ රෝහිත් ද්විවේදි සහ මාම්තා පට්නායික් යන අය විසිනි. මෙහි තේමා සංගීත නිර්මාණය සිදුකරන ලද්දේ සුනිල් කෞෂික් විසිනි. මෙම කතාමාලාවේ සංස්කරණ කටයුතු සිදු කරන ලද්දේ ධර්මේෂ් පටෙල් සහ බසන්ත් කුමාර් සංස්කරණ ශිල්පීන් විසිනි.

## කථාපුවත 
මෙම කථාව ගලා යන්නේ ජීව ගුණයෙන් පිරිපුන්, සිය රෝද පුටුවෙහි සිට ලෝකය ගවේෂණයට උනන්දුවක් දක්වන බන්දිනී නැමැති තරුණ යුවතියක් වටා ය. චේහ්රා කතාමාලාව ඔස්සේ බන්දිනීගේ දිවිය, ඇගේ නොමියෙන ආත්මය සහ විවාහයෙන් පසුව ඇයට මුහුණ දෙන්නට සිදුවන අත්දැකීම් ආදිය නිරූපණය කෙරේ. විසි හතරවන වියේ පසු වන බන්දිනී සිනහ උපදවන, ජීව ගුණයෙන් පිරිපුන් සහ පරිසරයට ඇළුම් කරන තරුණියකි. හදිසි අනතුරක් හේතුවෙන් ආබාධිතභාවයට පත්වුවත්, ඇය මෙම ආබාධිතභාවයට ඇයව පහතට ඇද දැමීමට ඉඩ නොදෙන්නී ය. ඇය ඒ පිළිබඳ අන්‍යන්ගේ අනුකම්පාව සහ කනගාටුව ලබා ගැනීමට ප්‍රිය නොකරන්නී ය. ඇගේ දිවිය උඩු යටිකුරු වන්නේ ඇවට තරුණ, ජේත්තුකාර, ධනවත් සහ කඩවසම් ව්‍යාපාරිකයකු වන ගාර්ව් හමුවීමත් සමගයි. බන්දිනී අතිශයින් විස්මයට පත්වන්නේ ඇය මෙතරම් ප්‍රිය කරන තරුණයා ඇයට විවාහ යෝජනාවක් රැගෙන ඒමත් සමගයි. ඇතැමුන් සිතන්නේ එය සැබැවින්ම ඇගේ වාසනාව බවයි. තවත් සමහරුන් පවසන්නේ එය ඇගේ යහපත් කර්මයක් පලදීමක් බවයි. නමුත් එහි ‍ඇතුළතින් බාහිරින් පෙනෙන දෙයට වඩා වැඩි යමක් ඇති බව පෙනේ.

## චරිත නිරූපණය 
*රිතු දුදානි, බන්දිනී ලෙස (ප්‍රධාන කාන්තා චරිතය)
*මෝහිත් රයිනා, ගාර්ව් ලෙස; තරුණ, කඩවසම් ව්‍යාපාරිකයකු වන මොහු බන්දිනීගේ සැමියායි.
* ?  ෆැක්ස් බුවා ලෙස; බන්දිනීගේ නැන්දණියයි. ඝෝෂාකාරි, හාස්‍යජනක තැනැත්තියක වැන මැයි සෑම අර්බුදකාරී අවස්ථාවකම යතාර්ථවාදී ය.
*ගීතු බාවා, සුජාතා ලෙස; බන්දිනීගේ නැගණියයි.
*රාජන් භිසේ, ශෂිකාන්ත් ලෙස; බන්දිනීගේ පියායි.
*නරේන්ද්‍ර ජා, කරන් ලෙස; ගාර්ව්ගේ වැඩිමහල් සොයුරා වන මොහු ඉන්දියාවේ විශිෂ්ටම ප්ලාස්ටික් ශල්‍ය වෛද්‍යවරයායි.
*නිෂිගන්දා වාද්, නිර්මලා ලෙස; ගාර්ව්ගේ මව
*සුනිල් ෂින්දේ, කිෂාන් ලෙස; මානසිකව ව්‍යාකූල තැනැත්තෙකි.
*රේණු චාහල්, සිතාරා ලෙස; සේවිකාවකි.
*වෛශාලි නසරෙත්, කරන්ගේ භාර්යාව ලෙස

## ආශ්‍රේයයන්
## බාහිර සබැඳි
*චේහ්රා නිල වෙබ්අඩවිය
අම්මා (හින්දි රූපවාහිනී කතාමාලාව)

***අම්මා*** යනුවෙන් හඳුන්වනු ලබන්නේ ඉන්දියානු සංත්‍රාස, අපරාධ නාට්‍ය රූපවාහිනී කතාමාලාවකි. මෙම කතාමාලාව විකාශය ආරම්භ වූයේ 2016 ජූනි 25 දින වන අතර, සී ටීවී නාළිකාව ඔස්සේ එය විකාශය කෙරේ. මෙම රූපවාහිනී කතාමාලාව නිර්මාණය කරන ලද්දේ ෆර්හාන් පී. සම්මා විසිනි. සිකුරාදා සිට ඉරිදා දක්වා විකාශය වන මෙම කතාමාලාව පුරා පැයක් විකාශය වේ. මෙම කතාමාලාව සඳහා පාදක වී ඇත්තේ මුම්බායි පාතාල නායිකාවක ලෙස ප්‍රකට ජෙනාබායි දරුවාලිගේ දිවිය යැයි විශ්වාස කෙරේ. මෙම කතාමාලාවේ කථා පුවත රචනා කරන ලද්දේ ආලෝක් උපධ්‍යාය විසිනි. මෙහි නිර්මාණ අධ්‍යක්ෂකවරයා ද ෆර්හාන් පී. සම්මා ය. මෙය නිෂ්පාදනය කරන ලද්දේ අසීෆ් ෂෙයික් සමග ෆර්හාන් පී. සම්මා විසින් සෝල්ට් මීඩියා LLP යන සන්නාමය යටතේ ය. සෝල්ට් මීඩියා LLP සමාගමේ නිෂ්පාදනයක් වුව ද, මෙය බෙදාහරිනු ලබන්නේ සී එන්ටර්ටේන්මන්ට් එන්ටර්ප්‍රයිසස් ආයතනය විසිනි. මෙය සඳහා පසුබිම් වී ඇත්තේ ඉන්දියාවේ මුම්බායි නගරයයි. 

මෙම රූපවාහිනී කතාමාලාවේ එක් පරම්පරාවක ඉදිරියට මෙම කථාව ගලා යන තෙක් මෙම කතාමාලාවේ ප්‍රධාන කාන්තා චරිතය නිරූපණය සඳහා  ඌර්වෂි ෂර්මා නම් නිළිය යොදා ගැනිණි. වර්තමානය වන විට එහි ප්‍රධාන නායිකා චරිතය නිරූපණය කරනු ලබන්නේ ෂබානා අස්මි විසිනි. මෙම කතාමාලාවේ ෆයිසාල් කුරේෂිගේ චරිතය නිරූපණය කරන්නේ අෂ්මිත් පටෙල් විසින් වන අතර, යුවිකා චෞධරි විසින් ප්‍රධාන කථා නායිකාවගේ දියණිය වන රෙහානා ෂෙයික්ගේ චරිතය නිරූපණය කරනු ලබයි.

## කථාපවත
මෙම රූපවාහිනී කතාමාලාව මගින් දිග හැරෙන්නේ දශක පහක කාලයක් පුරා මුම්බායි නගරයේ පාතාල රැජිනියක ලෙස කටයුතු කළ ජෙනාබායි දරුවාලි නැමැති තැනැත්තියගේ ජීවන පුවතයි.
*නිෂිගන්ධා වාඩ්, අන්නාගේ වැන්දඹුව ලෙස
*අෂ්මිත් පටෙල්, ෆයිසාල් කුරේෂි ලෙස
*යුවිකා චෞධරි, රෙහානා ෂෙයික් ලෙස
*නවාබ් ෂා, හයිදර් අලි ක්වාසි ලෙස (*හජ්ජි මස්තාන්* චරිතය පාදක කොට නිමවූවකි)
*ෂවාර් අලි  පර්වේස් ඛාන් ලෙස
*දීප්රාජ් රානා, කබීර් ලාල් ලෙස (*කරීම් ලාලා* චරිතය පාදක කොටගෙන නිමවූවකි)
*සාකීර් හුසේන්, පොලිස් කොමසාරිස් කේ. එන්. දයාල් ලෙස
*මේඝ්නා නායිදු, හනාන් ලෙස
*රාජ් ඛේර්, ෆාකීර් ලෙස
* සිකන්දර් ඛාර්බාන්ඩා, අතුල් ලෙස
* සොනාල් පරිහාර්, ඝසාලා ලෙස
* ජිතේන්ද්‍ර බොහාරා, තරීක් ලෙස
* ශෂී කිරාන්

### පෙර චරිත
*ඌර්වෂි ෂර්මා, සීනත් ෂෙයික් ලෙස (*ජෙනාබායි දරුවාලා* චරිතය පාදක කොටගෙන නිමවූවකි)
*අමන් වර්මා, ෂේකරන් "අන්නා" ෂෙට්ටි ලෙස (*වරදරාජන් මුදලියාර්* චරිතය ඇසුරෙනි නිමවූවකි)
*නේහා චන්ද්‍රා
*අෂ්රෆ් කරීම්, නායීම් ලෙස
*නසීර් ඛාන්, අබ්බාස් ෂෙයික් ලෙස
*ජීතු වර්මා, ඉන්‍ස්පෙක්ටර් පී. කේ. ප්‍රජාපතී ලෙස

## ආශ්‍රේයයන්
## බාහිර සබැඳි
*බාහිර සබැඳි
මොනිකා බේඩි

**මොනිකා බේඩි** (උපත ජනවාරි 18, හෝෂියර්පූර්, පන්ජාබය) යනුවෙන් හැඳින්වෙන්නේ ඉන්දියානු රූපවාහිනී නිළියක සහ නිවේදිකාවකි. ඇය හින්දි සිනමාවට පිවිසයේ 1990 දශකයේ මැද කාලයේ ය. ඇය වඩාත් ජනප්‍රියත්වයට පත් වූයේ *බිග් බොස් 2* තරගාවලියට සහභාගී වීමෙන් පසුව සහ 2013-2014 අතර කාලයේ ස්ටාර් ප්ලස් නාළිකාවෙන් විකාශය වූ ජනප්‍රිය රූපවාහිනී කතාමාලාවක් වූ *සරස්වතීචන්ද්‍ර* හි ගුමාන් ලක්ෂ්මිනන්දන් ව්‍යාස් නැමැති එදිරිවාදී චරිතය නිරූපණය කිරීම හේතුවෙනි.

## මුල්කාලීන සහ පෞද්ගලික දිවිය
බේඩි උපත ලැබූයේ ඉන්දියාවේ පන්ජාබයේ හෝෂියර්පූර් දිස්ත්‍රික්කයේ චබ්බේවාල් ගම්මානයේ ය. ඇය වෛද්‍ය ප්‍රේම් කුමාර් බේඩි සහ ශකුන්තලා බේඩි යන දෙපළගේ දියණිය වූවා ය. 1979දී ඇගේ දෙමාපියෝ නෝර්වේහි ඩ්‍රැමන් වෙත සංක්‍රමණය වූහ. ඉන්දියාවේ සිය උපාධි අධ්‍යයන කාලය අවසානයේ බේඩි එක්සත් රාජධානියේ ඔක්ස්ෆර්ඩ් විශ්වවිද්‍යාලය වෙත සම්බන්ධ වූයේ සාහිත්‍ය වාග්පරිචය උදෙසායි. එයට සමගාමීව 1995දී ඇය විසින් සිය රංගන අධ්‍යාපනය දිල්ලි විශ්වවිද්‍යාලයේ දී සම්පූර්ණ කරගන්නා ලදී. ඇය බොලිවුඩ් ක්ෂේත්‍රය වෙත පිවිසියේ 1995දී *සුරක්ෂා* චිත්‍රපටය තුළිනි. මෙහි ඇය විසින් කිරන් නැමැති චරිතයක් නිරූපණය කරන ලදී.

බේඩි රූපවාහිනී රියැලිටි වැඩසටහනක් වූ *බිග් බොස්* දෙවන වරාය සඳහා තරගකාරිණියක ලෙස සහභාගී විය. මීට අමතරව ඇය රියැලිටි වැඩසටහන් වන *ජලක් දිඛ්ලා ජා 3* සහ *දේසි ගර්ල්* යන වැඩසටහන් සඳහා ද තරගකාරිණියක ලෙස සහභාගී වී තිබේ.

යුනිවර්සල් මියුසික්හි අධ්‍යාත්මීය සංගීත ඇල්බමයක් සඳහා ඇය "ඒක්ඕන්කාර්" ඛණ්ඩය ගායනා කළා ය.

2012දී බේඩි පන්ජාබි චිත්‍රපටයක් වූ *සිර්ෆිරේ* සඳහා සිය රංගන දායකත්වය සැපයූවා ය. මෙය අධ්‍යක්ෂණය කරන ලද්දේ හර්ජාත් සිං රිකී විසිනි. මෙහි ඇය විසින් සිම්රන් නම් චරිතය නිරූපණය කරන ලදී.

2013දී බේඩි ස්ටාර් ප්ලස් නාළිකාවේ රූපවාහිනී කතාමාලාවක් වූ *සරස්වතීචන්ද්‍ර* කතාමාලාවේ ගුමාන් ලක්ෂ්මීනන්දන් ව්‍යාස් නැමැති එදිරිවාදිනියගේ චරිතය නිරූපණය කළා ය. මෙම චරිතය හේතුවෙන් ඇය අතිශය ජනප්‍රිය්තවයට පත් විය. 2015දී ඇය *බන්ධන්* නැමැති රූපවාහිනී කතාමාලාව තුළ නාරායනි දේශ්පාණ්ඩේ නම් චරිතය නිරූපණය කළා ය. මෙය සී ටීවී නාළිකාවෙන් විකාශය විය.
 
## චිත්‍රපට දායකත්වය
## රූපවාහිනිය
## ආශ්‍රේයයන් 
## බාහිර සබැඳි
* 
* 

ප්‍රවර්ගය:ඉන්දියානු රූපවාහිනී නිළියෝ

ප්‍රවර්ගය:බිග් බොස් තරඟකරුවෝ
දිදාර්ගන්ජ් යක්ෂි

**දිදාර්ගන්ජ් යක්ෂිය** (හෙවත් **දිදාර්ගන්ජ් චාමරධාරිණිය** ලෙස ද හඳුන්වයි) යනුවෙන් හැඳින්වෙන්නේ මෞර්ය කලාවේ විශිෂ්ටතම කලා නිර්මාණවලින් එකකි. එසේවුව ද, මෙම ප්‍රතිමාව ඇතැමුන් විසින් ක්‍රි.වත 2වන සියවසට අයත් යැයි කාලනිර්ණය කරන්නේ එහි හැඩය සහ ආභරණ පිළිබඳ සලකා බලමිනි.
 

මෙම ප්‍රතිමාව වර්තමානයේ තැන්පත් කොට ඇත්තේ ඉන්දියාවේ පැට්නා හි බිහාර් කෞතුකාගාරයේ ය. අඟල් 64ක් උසැති මෙම ප්‍රතිමාව කැටයම් කොට ඇත්තේ තනි පාෂාණ කුට්ටියකිනි. ජීව ප්‍රමාණයෙන් යුතු මෙම ප්‍රතිමාව උසැති අතර, සමානුපාතික දේහ අංගවලින් යුක්ත ය. නිදහස් සිටි ප්‍රතිමාවක් වන මෙය හොඳින් ඔප දැමූ මතුපිටක් සහිත වැලි ගල් පාෂාණයෙන් නෙළා තිබේ. චාමර දරා සිටින්නේ දකුණු අතින් වන අතර, වම් අත කැඩී ගොස් ඇත. වස්ත්‍රයේ පහළ කොටස කිසියම් පාරදෘශ්‍ය ස්වභාවයක් පෙන්වයි. මෙම දිදාර්ගන්ජ් යක්ෂි ප්‍රතිමාව ක්‍රි.පූ. 3වන සියවස පමණ සිට ක්‍රි.ව. 2වන සියවස දක්වා වූ කාලය අතරතුර නිර්මාණය වන්නට ඇතැයි දිනනිර්ණය කොට ඇත. මෙම ප්‍රතිමාව සොයාගන්නා ලද්දේ 1917 ඔක්තෝබර් මස ගංගා නදී ඉවුරේ, දිදාර්ගන්ජ් කාදම් බසුවාල් නැමැති ගම්මානයේ කැනීම් කටයුතු වලිනි.

යක්ෂි ප්‍රතිමාව පැට්නා කෞතුකාගාරය වෙත රැගෙන යන ලද්දේ ප්‍රකට පුරාවිද්‍යාඥයකු සහ ඉතිහාසඥයකු වන ආචාර්ය ජේ. එන්. සමද්දාර් විසින. බෞද්ධ ඉතිහාසය සහ පුරාවස්තු පිළිබඳ විශේෂඥයකු වන මහාචාර්ය සමද්දාර් බුදුන් වහන්සේ වැඩ විසූ ප්‍රදේශ සහ බුදුන් වහන්සේගේ ප්‍රබල අනුගාමිකයකු වූ අශෝක අධිරාජයා හා සම්බන්ධ ප්‍රදේශවල පුළුල් කැනීම් කටයුතු මෙහෙයවී ය. මීට අමතරව ඔහු ගුප්ත අධිරාජ්‍යයේ සහ මෞර්ය රාජවංශයේ ගෘහනිර්මාණ ශිල්පය සහ පුරාවස්තු පිළිබඳව ද අධ්‍යයනය කළේ ය. බෞද්ධ ඉන්දියානු සමයේ උසස් අධ්‍යාපන ආයතන අතුරින් විශිෂ්ටතම උදාහරණය ලෙස සැලකෙන නාලන්දා විශ්වවිද්‍යාලයේ සිදුකළ පුරාවිද්‍යා සමීක්ෂණවලින් වැඩි ප්‍රමාණයක් දියත් කරන ලද්දේ ඔහුගේ මෙහෙයවීම යටතේ ය. සමද්දාර් විසින් බෞද්ධ ඉතිහාසය අලලා ග්‍රන්ථ කිහිපයක්ම ප්‍රකාශයට පත්කොට ඇත. මේ අතුරින් වඩාත්ම වැදගත් කෘතිය ලෙස "The Glories of Magadha" (මගධයේ ශ්‍රීවිභූතිය) නැමැති දේශන මාලාව සැලකේ.

මෙම ප්‍රතිමාවේ නාසය කැඩී ගියේ The Festival of India නැමැති සංචාරක පුරාවිද්‍යා ප්‍රදර්ශනය වෙනුවෙන් ස්මිත්සෝනියානු ආයතනය සහ ඇමරිකා එක්සත් ජනපදයේ වොෂිංටන් ඩී.සී.හි ජාතික කලා ගැලරිය වෙත රැගෙන යන අතරතුර ය.

දිදාර්ගන්ජ් චාමරධාරිණියගේ ප්‍රතිමාව ඉන්දියානු ප්‍රතිමා කලාවේ විශිෂ්ටතම සහ වඩාත් අනර්ඝම කලා කෘතියක් ලෙස පුරාවිද්‍යාඥයන්ගේ පුළුල් පිළිගැනීමට ලක්ව ඇත.

## ආශ්‍රේයයන්
## බාහිර සබැඳි
* පැට්නා කෞතුකාගාරයේ *දිදාර්ගන්ජ් යක්ෂි*
* *දිදාර්ගන්ජ් යක්ෂි*
* දිදාර්ගන්ජ් යක්ෂි
* යක්ෂියන් පිළිබඳ
චිත්‍රගුප්ත දේවාලය, ඛජුරාහෝ

**චිත්‍රගුප්ත දේවාලය** යනුවෙන් හැඳින්වෙන්නේ ඉන්දියාවේ මධ්‍ය ප්‍රදේශ්හි ඛජුරාහෝ නගරයේ පිහිටි 11වන සියවසට අයත් සූර්ය (හිරු දෙවි) දේවාලයකි. ගෘහනිර්මාණ ශෛලිය අතින් මෙම දේවාලය එයට යාබදව පිහිටි ජගදම්බි දේවාලයට සමානත්වයක් දක්වයි.

## ඉතිහාසය 
ශිලා ලේඛනවලින් හමුවන සාක්ෂි මත පදනම්ව, මෙම දේවාලයේ ඉදි කිරීම් ක්‍රි.ව. 1020-1025 අතර කාලසීමාවට අයත් යැයි සැලකිය හැක. මෙය පූජා කිරීමේ කටයුත්ත සිදුවී ඇත්තේ ක්‍රි.ව. 1023 පෙබරවාරි 23 ශිවරාත්‍රී උත්සවයේදී ය.

ඉන්දියාවේ පුරාවිද්‍යා සමීක්ෂණ දෙපාර්තමේන්තුව මගින් මෙම දේවාලය ජාතික වැදගත්කමක් සහිත ස්මාරකයක් ලෙස වර්ගීකරණය කොට ඇත.

## ගෘහනිර්මාණ ශිල්පය 
චිත්‍රගුප්ත දේවාලය එයට යාබදව පිහිටි ජගදම්බි දේවාලයටට අතිශයින් සමානත්වයක් දක්වයි. මෙහි ප්‍රදක්ෂිණා පථයක් සහිත ගර්භගෘහයක්, අන්තරාලයක්, හරස් අංශ සහිත *මහා*-*මණ්ඩපයක්* සහ ප්‍රවේශ ආරුක්කුවක් දක්නට ලැබේ. මහා මණ්ඩපයේ සිවිලිම අෂ්ටාස්‍රාකාර හැඩැති වන අතර, එය ජගදම්බි දේවාලයේ සිවිලිමට වඩා විසිතුරු ය. මේ අනුව යෝජනා වී ඇත්තේ චිත්‍රගුප්ත දේවාලය ඉදි වූයේ දේවි ජගදම්බි දේවාලය ඉදිවූ මඳ කාලයකට පසුව බව ය. ගොඩනැගිල්ලේ සඳලු තල දෙකක් පවතියි. මෙහි පියස්සේ ඇති ආරෝහණ පරිමාණය ඛජුරාහෝවේ විශාල දේවාල මෙන් චිත්තාකර්ෂණීය නැත.

## ප්‍රතිමා 
දේවාලයේ ගර්භගෘහයේ තුළ අර්ධ වශයෙන් කැඩී ගිය මීටර 2.1 (අඩි 6.9) උසැති සූර්ය දේව ප්‍රතිමාවක් ඇත. මෙහි සූර්යයා අශ්වයින් සතක් සහිත රියක නැගී සිටියි. මෙහි ඔහු සිටගෙන සිටින අතර, සන්නාහ ලෝගුවක් සහ උස් පාවහන් පැළඳ, නෙළුම් මල් දරා සිටින අයුරින් කැටයම් කොට ඇත. ගර්භගෘහයේ දොරටුවේ උඩළිපත මෙයට සමාන නමුත්, ප්‍රමාණයෙන් කුඩා සූර්ය දේව ප්‍රතිමා තුනකින් සමන්විත ය.

දේවාලයේ පිටත බිත්ති ශෘංගාරාත්මක පෙම් යුවළවල්, *සුරසුන්දරියන්* සහ විවිධ දේව රූපවලින් ආවරණය වී ඇත. මේ අතර හිස් 11ක් සහිත විෂ්ණු ප්‍රතිමාවක් ද වේ. විෂ්ණු ප්‍රතිමාව මගින් දෙවියන් ඔහුගේ *පාර රූප* (උත්තරීතර ස්වරූපය) ස්වරූපයෙන් යුතුව, ඔහුගේ අවතාර දහය සමගින් නිරූපණය කොට ඇත. මෙම විරුළ නිරූපණය වෙනත් ස්ථානවල දක්නට නොලැබේ. එසේම ඒ පිළිබඳ කිසිදු ඓතිහාසික ග්‍රන්ථයක ද සඳහන් නොවේ. සෙසු ප්‍රතිමා අතර *මෛථුන්‍යයේ* යෙදෙන පෙම් යුවළවල් සහ සිය යටි කය වස්ත්‍ර ඔසවා ගනිමින් *යෝනිය* ප්‍රදර්ශනය කරන *අප්සරාවන්ගේ* රූ දක්නට ලැබේ. මීට අමතරව ශිව දෙවියන්ගේ සහායකයකු වන නන්දි මිනිස් සිරුරක් සහ ගව හිසක් සහිතව නිරූපණය කොට ඇත.

මෙම ප්‍රතිමා (සහ ජගදම්බි දේවාලයේ ප්‍රතිමා) විශ්වනාථ දේවාලයේ ප්‍රතිමාවලට පසුව සහ කන්දාරියා මහාදේව දේවාලයේ ප්‍රතිමාවලට පෙර කාලයක නිර්මාණය වන්නට ඇතැයි සැලකේ.

Chitragupta Temple, Khajuraho 10.jpg | පිටත ප්‍රතිමා
Khajuraho couple kissing.jpg | මිථුන යුවළක්
9 Khajiro Chitragupta apsara mithuna.jpg | සිය *යෝනිය* නිරාවරණය කරන අප්සරාවක් (දකුණේ)
6. Khajuraho Chitrgupta apsara.jpg | සිය *යෝනිය* නිරාවරණය කරන අප්සරාවක් (දකුණේ)
Brahma and his consort.jpg | බ්‍රහ්ම සහ ඔහුගේ බිසව
Sculpture in Chitragupta temple.jpg | සුරසුන්දරියක්

## ආශ්‍රේයයන් 
### ග්‍රන්ථාවලිය 
* 
* 
* 
* 
* 
*
නන්දි දේවාලය, ඛජුරාහෝ

**නන්දි දේවාලය** යනුවෙන් හැඳින්වෙන්නේ ඉන්දියාවේ මධ්‍ය ප්‍රදේශ් ප්‍රාන්තයේ ඛජුරාහෝ නගරයේ පිහිටි හින්දු දේවාලයකි. මෙම දේවාලය පුද කොට ඇත්තේ හින්දු පුරාණෝක්තිවේදය අනුව ශිව දෙවියන්ගේ වාහනය යැයි විශ්වාස කෙරෙන නන්දි ගවයා වෙනුවෙනි. සාමාන්‍යයෙන් පොදු ගෘහනිර්මාණ ලක්ෂණයක් ලෙස ශිව දෙවියන්ට (සහ පාර්වතී දේවියට) පිදූ දේවාලවල ශිව දෙසට මුහුණලා හිඳගෙන සිටින ශෛලමය නන්දි ගව රූප දක්නට ලැබේ. මෙම ලක්ෂණය අනුගමනය කරමින් මෙම දේවාලය ද ශිව දෙවියන්ට පුද කළ ඛජුරාහෝවේ විශ්වනාථ දේවාලයට මුහුණලා ඉදි කොට ඇත.

මෙම ගොඩනැගිල්ල ඉන්දියාවේ ලෝක උරුම අඩවියක් ලෙස සැලකෙන ඛජුරාහෝ ස්මාරක සමූහය අතුරින් එක් ස්මාරකයක් ද වේ.

## පිහිටීම
මෙම දේවාල‍ය පිහිටා ඇත්තේ ඛජුරාහෝ දේවාල සංකීර්ණයේ බටහිර දේවාල සමූහය තුළ ය. දේවාල සංකීර්ණය ඇතුළත මෙහි පිහිටීම සැලකූ විට, මෙම දේවාලය ඛජුරාහෝවේ විශ්වනාථ දේවාලයට මුහුණලා ඉදි කොට ඇත. ‍දේවාලයේ බිත්ති ද සඳලුතල බිත්තිවල ස්වරූපයෙන් යුතු අතර, එමගින් ගර්භගෘහය සම්පූර්ණයෙන්ම ආවරණය නොවේ. පියස්ස පිහිටුවා ඇත්තේ කුළුණු මත ය. මෙම කුළුණු සෑම අන්තයකම ස්ථාපනය කොට තිබෙනු දැකගත හැකි ය.

මායිමේ පිහිටි කැටයම් හස්තීන් (හිස, සොඬය සහ පාද දෙකක් ප්‍රදර්ශනය වන අයුරින් ඉදිරි පෙනුම දක්වා ඇත) නිරූපිත මෝස්තරවලින් අලංකාර කොට ඇත. හස්තීන්ගේ රූ දෙපස මිනිස් රූප ද කැටයම් කොට ඇත.

පිටත පියස්සෙහි පෙම් යුවළවල් නිරූපිත ශෘංගාරාත්මක ප්‍රතිමා ද දැකගත හැකි ය.

මීට අමතරව පිටත පියස්සෙහි සහ බිත්තියේ මායිම් කැටයම් මෝස්තර සමග ශිව දෙවියන්ගේ ප්‍රතිමාවක් ද දැකගත හැක. මෙම ප්‍රතිමාවෙහි ශිව දෙවියන් සිය දකුණු උරහිසෙහි ත්‍රිශූලයක් දරා සිටින අතර, වම් උරහිසෙහි නාගයකුගේ රුවක් කැටයම් කොට ඇත.

## නන්දි ප්‍රතිමාව
මෙම දේවාලයේ ගර්භගෘහයේ පිහිටුවා ඇති දැවැන්ත ශෛලමය නන්දි ගවයාගේ ප්‍රතිමාව මීටර 2.2ක් දිගින් යුක්ත ය. එහි උස මීටර 1.8ක් පමණ වේ. (පහළ රූපය බලන්න)

## ගැලරිය

Image:Khajuraho India, Nandi Temple 01.JPG|නන්දි දේවාලය, ඛජුරාහෝ ඉන්දියාව
Image:Khajuraho India, Nandi Temple 02.JPG|හැඳිනුම් පාෂාණය, නන්දි දේවාලය, ඛජුරාහෝ ඉන්දියාව
Image:Khajuraho India, Nandi Temple - Nandi 01.JPG|නන්දි ගව රුව, නන්දි දේවාලය, ඛජුරාහෝ ඉන්දියාව
Image:Khajuraho India, Nandi Temple - Nandi.JPG|නන්දි ගව රුව, නන්දි දේවාලය, ඛජුරාහෝ ඉන්දියාව
Image:Khajuraho India, Nandi Temple - Nandi 02.JPG|නන්දි ගව රුව, නන්දි දේවාලය, ඛජුරාහෝ ඉන්දියාව

## ආශ්‍රේයයන්
## බාහිර සබැඳි 
* ම.ප්‍ර. සංචාරක වෙබ්අඩවිය, මධ්‍ය ප්‍රදේශ් ප්‍රාන්තයේ සංචාරක සංස්ථාවේ නිල වෙබ්අඩවිය, ඛජුරාහෝ
* ඉන්දියාවේ පුරාවිද්‍යා සමීක්ෂණ දෙපාර්තමේන්තුව, භෝපාල් කොට්ඨාසය, ඛජුරාහෝ සඳහා සුචිය - ඡතර්පූර්
* ඉන්දියාවේ පුරාවිද්‍යා සමීක්ෂණ දෙපාර්තමේන්තුව, භෝපාල් කොට්ඨාසය, නන්දි දේවාලය, ඛජුරාහෝ
පරිගණක මූලිකාංග

පරිගණක හා පරිගණක තාක්ෂණය වර්තමානය වන විට සුලබ මාතෘකාවක් බවට පත්ව අවසන්ය.  නමුත් පරිගණකයෙහි මූලිකාංගයන් පිළබඳව අපගේ අවධානය පවතින්නේ පහළ මට්ටමකය. අප මෙහිදී අවධානය යොමු කරනු ලබන්නේ මූලික වශයෙන් පරිගණකයක දැකිය හැකි කොටස් හඳුනා ගැනීම  පිළිබඳවය.

## පරිගණකයක පහත සඳහන් ප්‍රධාන කොටස් දැක ගත හැකිය. 
* ආදාන උපාංග
* ප්‍රතිදාන උපාංග
* ආචයන උපාංග

## ආදාන උපාංග 
පරිගණකය වෙත දත්ත ඇතුළුකිරීම සඳහා   භාවිත කරන උපාංග සියල්ල ආදාන උපාංග ලෙස හැඳින්වේ
ආර්ථික විද්‍යව

alt=Sujeewa Gamage|thumb|Demand Line

= අසීමිත මිනිස් උවමනාවන් සීමිත සම්පත් වලින්  සම්පුර්ණ කිරීමට යාමේදී මිනිසා හැසිරෙන ආකාරය ආර්ථික විද්‍යව වේ. =

= ඉල්ලුම =

= යම් නිශ්චිත අවස්ථාවක එල්ලුම කෙරෙහි බලපාන අනෙකුත් ඉස්යළුම ශාධක නොවෙනස්ව පවතින විට භාණ්ඩයේ මිල පමණක් වෙනස්වීම නිසා ඉල්ලුම් ප්‍රමාණයේ   =
ශ්‍රී ලංකාවේ අතීත කෘෂිකර්මය

*අතීතයේ ශ්‍රී ලංකාව සහලින් ස්වයංපෝෂී රටකි.අතීතයේ විසු රජවරු විසින් කරවන ලද වැව් නිසා ශ්‍රී ලංකාවේ රජරට ප්‍රදේශය වැව් බැදී රාජ්‍ය ලෙස හැදින්වීය .අතීතයේ පැවතියේ යැපුම් කෘෂිකර්මාන්තය පදනම් කරගත් කෘෂි ආර්ථික ක්‍රමයකි .තම නිවසට සහ පවුලේ  සියලු දෙනාට අවශ්‍ය වූ ආහාර තමා විසින්ම නිපදවා ගැනීම සිදුවිය* 
thumb|503x503පික්

**අතීතයේ කෘෂිකර්මාන්තය පවතී බවට** **සාක්ෂි** 
* පැරකුම්බා රජ සමයේදී ශ්‍රී ලංකාව පෙරදිග ධාන්‍යාගාරය ලෙස හැදින්වීය.
* විජය රජු ලංකාවට ගොඩ බට මොහොතේදී කුවේණිය විසින් විජය රජු ඇතුළු පිරිසට බතින් බුලතින් සංග්‍රහ කර ඇත .
* කුවෙනිය කපු කටිමින් සිටීම .

*thumbවැව් තැනීමේදී යොදාගන්න ලද තාක්ෂණය ය .(බිසෝකොටුව ,සොරොව්ව,රළපනාව )
* බිසෝකොටුව -ජලය මගින් ඇතිවන්න වූ පීඩනය පාලනය කිරීමට තනන ලද එකකි .thumb|252x252පික්|link=Special:FilePath/වැවක_ලක්ෂණ.jpg
Chemistry of jackfruit leaf

දිය වැඩියාව සදහා සුදුසු වන ආයුර්වේද ඖෂධ කොස් කොළ *නැටි වල අඩංගු බව සොයාගෙන ඇත. බාගෙට ඉදුණු කොස් කොළ නැටි තම්බා එම ජලය පානය කිරීම මගින්දි යවැඩියා තත්ත්වය පාලනය කළ හැකි බව කළ හැකි බව සොයා ගෙන ඇත. මේ පිළිබඳ පර්යේෂණ රාශියක් දැනට සිදුවෙමින් පවතී. කොස් කොළ වල ඇති රසායන ද්‍රව්‍ය පිලිබදව පිලිබදව ඉදිරියේදී හෙළි කරනු ලැබේ.*
ගොනුව:Chemistry flask matthew 02.svg|jackfruit
ආදාන උපාංග

පරිගණක තුලට දත්ත හා උපදෙස් ලබා දීමට භාවිත වන උපාංග 'ආදාන උපාංග (Input Devices)' ලෙස හඳුන්වනු ලැබේ. 

මේවා විවිධ ආකාර වේ. 

## යතුරු පුවරුව(Keyboard) 
වම|thumb
පරිගණකයට දත්ත හා උපදෙස් ලබා දීමට භාවිත කරන මූලික ආදාන උපාංගය යතුරු පුවරුව ලෙස හැඳින්වේ. මේවා යතුරු පිහිටා ඇති ආකාරය අනුව විවිධ වර්ග වේ. යතුර පුවරු වර්ගය අනුව එක් එක් යතුරු පුවරුවේ ඇති යතුරු ගණන වෙනස් වේ.

ලක්ෂීය උපාංග  පකයා
නුතන තිරසර සංවර්දනය කොතනටද

අනාගත අවශ්‍යතා සපුරා ගැනීමට හැකි වන පරිදි  පවත්නා සම්පත් කාර්යක්ෂමව උපයෝජනය කල යුතුව ඇත. එහිදී පාරිසරික , සමාජය , ආර්ථික යන පැතිකඩ කෙරෙහි අවදානය යොමු කල යුතුය. නමුදු අප රට තුල මෙම සංකල්පය කොතරම් දුරට ප්‍රායෝගිකව සිදු වන්නේද යන්න සොයා බලමු.
thumbඅප රට තුල ඉහත කී අංශයන් හි දියුණුවක් අද වනතුරුත් දැක ගත නොහැක.
සංඛ්‍යා පද්ධති

තොරතුරු හා සන්නිවේදන තාක්‍ෂණ විෂය ඉගෙනීමේදී සංඛ්‍යා පද්ධති පිළිබඳ දැනුම ඉතා වදගත් ය. ප්‍රධාන වශයෙන් සංඛ්‍යා පද්ධති 4 කි. 
# ද්විමය සංඛ්‍යා පද්ධතිය 
# දශමය සංඛ්‍යා පද්ධතිය
# අශ්ටමය  සංඛ්‍යා පද්ධතිය
# ෂඩ් දශමය සංඛ්‍යා පද්ධතිය

## ද්විමය සංඛ්‍යා පද්ධතිය 
0 හා 1 ලෙස සංඛ්‍යා 2ක් භාවිතා වේ. පාදය දෙක වේ. භාවිතා කළ හැකි උපරිම අගය 1 වන අතර අවම අගය 0 වේ.

උදා : 110දෙක   1010දෙක 

## දශමය සංඛ්‍යා පද්ධතිය 
0 සිට 9 දක්වා සංඛ්‍යා 10ක් භාවිතා වේ. පාදය දහය  වේ. භාවිතා කළ හැකි උපරිම අගය 9 වන අතර අවම අගය 0 වේ.

උදා : 156දහය      563දහය 

## අශ්ටමය  සංඛ්‍යා පද්ධතිය 
0 සිට 7 දක්වා සංඛ්‍යා 8 ක් භාවිතා වේ. පාදය අට වේ. භාවිතා කළ හැකි උපරිම අගය 7 වන අතර අවම අගය 0 වේ.

උදා : 156අට       563අට  

## ෂඩ් දශමය සංඛ්‍යා පද්ධතිය 
0 සිට 15 දක්වා සංඛ්‍යා 16 ක් භාවිතා වේ. පාදය දාසය  වේ. 0 සිට 9 දක්වා ඉලක්කම් 10ක් ද A සිට F දක්වා අක්ෂර 6ක් ද ලෙස අනුලක්‍ෂණ 16ක් භාවිතා වේ. ඒ අනුව මෙයට අදාල සංඛ්‍යා පහත පරිදිය.

0 1 2 3 4 5 6 7 8 9 A B C D E F 

උදා : 15Eදාසය        56A දාසය
බලශක්ති ගබඩාකරණය

බලශක්තිය (Energy) වර්තමාන ලෝකයේ ඉතා ප්‍රබල අවශ්‍යතාවයක් බවට පත් වෙමින් පවතී. වර්තමාන ලෝකයේ ප්‍රධානම බලශක්ති ප්‍රභවය බවට පත් වී අැත්තේ පොසිල ඉන්ධනයි. ඒහෙත් පොසිල ඉන්ධන යනු අද ඉතා ශීඝ්‍රයෙන් අවසන් වෙමින් පවතින බලශක්ති ප්‍රභවයකි. දැනට ලෝකෙයේ පවතින සියලුම බලශක්ති ප්‍රභව ඉතා නුදුරු දිනකදී ලෝකයෙන් අවසන් වනු අැත. මේ නිසා විකල්ප බලශක්ති ප්‍රභව හඳුනා ගැනීම පිණිස වර්තමාන විද්‍යාව හා තාක්ෂණය පර්යේෂණ රාශියක් සිදු කරමින් අැත. මේ වන විට විකල්ප බලශක්ති ප්‍රභවයන් ගණනාවක් හඳුනා ගැනීමට ද විද්‍යාඥයින්ට හැකියාව ලැබී අැත. මෙලෙස හඳුනා ගනු ලබන බලශක්ති ප්‍රභව බොහොමයක් ඉතා කාර්යක්ෂම හා ඵලදායී බවින් යුක්ත වුවත් පොසිල ඉන්ධන වල අැති සුලභතාව, ප්‍රමාණාත්මක බව හෙවත් ඉතා කුඩා ප්‍රමාණ වලින් ඒහා මෙහා රැගෙනයා හැකි බව සහ සරල ලෙස භාවිතා කළ හැකි බව පිළිබඳව සැලකූ විට ඒවැනි විකල්ප බලශක්ති ප්‍රභව තවමත් ඉතා ප්‍රාථමික අවධියක පසුවන බව පෙනේ. මෙවැනි වාතාවරණයක් තුළ විකල්ප බලශක්ති භාවිතයේදී ඒවා පහසුවෙන් ඒහා මෙහා ගෙනයා හැකි පරිදි ගබඩා කරගත හැකි වීම අත්‍යාවශ්‍ය කරුණකි.

උදා - සූර්ය බලශක්තිය (Solar Power) දැනට පවතින ඉතා හොඳ විකල්පයකි. ඒහෙත් සූර්යාලෝකය ලැබෙන්නේ දවසින් අඩකටත් අඩු කාල සීමාවක් සඳහා පමණක් බැවින් දවස පුරා භාවිතා කිරීම පිණිස ඒම ශක්තිය ගබඩා කර ගැනීමට සිදු වේ. මේ සඳහා බැටරි භාවිතා කිරීම සිදු කරයි. මෙලෙස බැටරි (Battery) තුළ ශක්තිය ගබඩා කිරීම මගින් ඒය පහසුවෙන් ඒහා මෙහා ගෙනයාම සිදු කළ හැකි වී අැත.
thumb|කැලිෆෝනියාවේ සවිකර අැති සූර්ය විදුලි බලාගාරයක්
සිංහල ළමා ගී

## **දරු නැලවිලි කවි** 
ඈත ආතිතයේ සිට ශ්‍රී ලංකික මාතාවන් තම දරු පැටුවන් නළවා ගන්නට දරු නැලවිලි ගී ගයනා කර ඇත . එපමණක්ම පමණක් නොව එදා සිට අද දක්වා හෙළබස රැස උපයෝගී කරගෙන දරුවාගේ අම්මා හෝ ආත්තම්මා දරුවා නලවා ගන්නේ නැලවිලි ගී ගායනා කිරීමෙනි

එදා සිට අද දක්වා මුක්‍ය භාෂාවක් ලෙස පැවත එන මේ නැලවිලි ගී පොත පතේ සදහන් වන්නේ ඉතා කලාතුරකිනි.

කෙසේ වෙතත් අද මම බලාපොරොත්තු වන්නේ ඔබලාට දරු නැලවිලි ගී ඔබට ඉදිරිපත් කිරීමටයි

දොයි දොයි දොයි දොයිය බබා 

බයි බයි බයී බයිය බබා

නුබේ අම්මා කිරට ගියා - කිරි එරවා එන්න ගියා

කිරි මුට්ටිය ගගේ ගියා - ගඟ දෙගොඩින් කොක්කු ගියා

අතට වෙරළු ඇහිද ගෙනේ - ඉනට පළා නෙලා ගෙනේ

බරටම දර කඩා ගෙනේ - එයි අම්මා විගසකිනේ

දොයි දොයි දොයි දොයිය බබා 

බයි බයි බයී බයිය බබා

thumb|1000x1000පික්
පුතේ නුබේ ලොකු අම්මා - ඇතේ වළල්ලක් ලක් දැම්මා

හිතේ සතුට නැත නිම්මා -නින්දක් නිදියන් අම්මා

පුතු හඩනා හඬ සද්දේ - ඇහුණා මට වෙල මැද්දේ

හීන පෙනෙන රෑ තිස්සේ - පුතු නාඩන් මේ වැස්සේ 

ඇත්තන ගල ගල මුදුනේ -

ලිව්වේ - පමෝදා කොඩිකාර

ආශිත වෙනත් ලිපි

සිංහල ළමා ගී
සිංහල padama

* *සිංහල විෂය දරුවන් ප්‍රගුණ කල යුතු මාද්ද්යකි*' 
* *දවසින් දවස දනුම හොයන දරුවා හට විශේෂයෙන් නාට්‍ය හා ගී ඉගෙනීමට ආසාවක් දක්වන බව අපි දනිමු*'

ගොනුව:Word Sinhala in Yasarath font.svg|

* *නව තාක්ෂණයත් සමග දරුවා නවීන දේ සෙව්වද ඔවුන්   නාට්‍ය හා සංගීතය සදහා ආසාවක්  දැක්වී* 

ගොනුව:Kusa paba (film).jpg|
මහනුවර යුගයේ සිතුවම්

alt=දෙගල් දොරුව|thumb|වෙස්සන්තර ජාතකය
නුවර යුගයට අයත් එම කාලයේ ශිල්පීන්  විසින් අදින ලද සිතුවම් **නුවර යුගයේ සිතුවම්** නමින් හැදින් වේ.
මෙම සිතුවම් ලාංකේය අනන්‍යයථාවක් සහිතය. ඒවා අන්රටක සිත්තම් හා නොපෑහෙයි. දේශීය සිත්තරුන්ගේ අතින් නිමැවුණ මෙම සිතුවම් එකල සමාජ පරිසරය මැනවින් හුවා දක්වයි.

මෙම සිතුවම් අධ්‍යයනයේදී ඒවාටම පොදු ලක්ෂණ කීපයක් ඇති බව පෙනේ.
  * පරිමාණ සැලකීමක් නැත.
  * පර්යාලෝක ලක්ෂණ දක්වා ඇත්තේ ඉතා සුලුවශයෙනි.
  * ඒක පාර්ශවීය ලෙස රුප ඇදීම කර ඇ.ත.
  * හිස් තැන් පිරවීම සදහා සාම්ප්‍රධායික මල්, ගස්, ගංගා, ඉර, හද, සත්ත්වරුප, වළාකුලු ආදිය යොදා ගනී.
 
thumb
කැමරාවේ පුනරාගමනය

thumb
කැමරාව බිහිවන්නේ චිත්‍ර කලාවේ එක් සංදිස්ථානයක් පදනම් කරගෙනය. එනම් චිත්‍ර ඇදීම වේගවත් කරන විශේෂිත උපකරණය වන කාමරව නැමැති උපකරණයේ දිගුවක් හෙවත් නවීන ක්‍රමයයි.
ශ්‍රී ලංකාවේ යටත් විජිත යුගයේ ආර්ථික සහ සමාජ ප්‍රතිපල

### ශ්‍රී ලංකාව 1505 සිට 1948 දක්වා  බටහිර විජිතවාදී ග්‍රහණයට හසු විය. පළමුව ප්රුතුග්රිසිනුත්  දෙවනුව ලන්දේසීනුත් තුන්වනුව ඉංග්‍රීසීහු ලංකාව ග්‍රහණයට ගත්හ. මේ ජාතීන් අතරින් ලංකාව කෙරෙහි දෘඪ බලපෑමක් එල්ල කළෝ ඉන්ග්රිසිහුය. ඔවුහු  1796 සිට 1815 තෙක් ලංකාවේ මුහුදුබඩ  පළාත් පාලනය කළහ, 1815 සිට මුළු  ලංකාව ම තම පාලනයේ අණසකට නතු කරගත්හ. එතැන් පටන්  බ්‍රිතාන්‍ය  නැමති යටත් විජිත කාරකයන්  විසින් හඳුන්වා දෙන ලද ප්‍රතිපත්ති ලංකාව නමැති විජිතකරණය වූ සමාජය කෙරෙහි දීර්ග කාලීන බලපෑමක් කර තිබේ. 
### විජිතකාරක රාජ්‍ය යටත් විජිතවල විජිත රාජ්‍යක් ගොඩ  නඟන්නේ හා යම් යම් සමාජ ආර්ථීක,දේශපාලන හා පරිපාලන ප්‍රතිසංස්කරණ හදුන්වා  දීම  
### (1) තම විජිතය පවත්වාගෙන යාමේ ආරක්ෂක හා පරිපාලන වියදම් අධික වීම සහ ඍජුව විජිතය පාලනය කිරීම  අපහසු වීම. 
### (2) තමන්ට අබිමුව ඇති නව සමාජයේ ඇති ජීවන රටා හා අභිලාෂ විජිතකාරකයාගේ සංස්කෘතිය සමඟ නොපෑහීම ඒවා එය වෙනස් කර ගැනීම. 
### (3) තමන්ට  යටත් වැසි සමාජ තම මවු රාජ්‍යයේ උපරිම යහපත සඳහා භාවිතයට ගැනීම, යන මුලික  අරමුණු ඉටු කර ගැනීමට ය. 
## ආර්ථීක හා සමාජ පරිවර්තන : 
dffhfhsnc bjhfhයටත් විජිත රාජ්‍යය ලංකාවේ හඳුනව දුන් ප්‍රතිපත්තින්ගේ  බලපෑම දෙයාකාර වේ. එනම්
* අපේක්ෂිත ප්‍රතිඵල
* අනපේක්ෂිත ප්‍රතිඵල

මේවා සාධනීය වීමට හෝ නොවීමට හෝ ඉඩ ඇත.ආර්ථීක හා සමාජ පරිවර්තනය තල දෙකක් යටතේ සිදු විය.

* යටත් විජිත ධනවාදයේ ආරම්භය සහ ව්‍යාප්තිය.
* යටත් විජිත සමාජ පරිවර්තනය.
Lankawe deshapalanaya

= යටත් විජිත පරිවර්තන සහ එහි ප්‍රතිපල =

##### ශ්‍රී ලංකාව 1505 සිට 1948 දක්වා බටහිර විජිථවාදීන්ට යටත් විය.පළමුව පෘතුග්‍රීසීන් පිලිවෙලින් ලංදෙසීන් ඉංග්‍රීසින් ලංකාව ග්‍රහණයට හසු විය.මේ ජාතින් අතර ඉංග්‍රීසින් ප්‍රබල බලපැමක් කරන ලදී .ඔවුන් 1796 සිට 1815 දක්වා ලංකාවේ මුහුදුබඩ පළාත් පාලනය කළහ .1815 සිට මුළු ලංකාවම තම පාලනයේ අණසකට නතු කරගත්හ . එතැන් පටන් බ්‍රිතාන්‍යයින් විසින් හදුන්ව දෙන ලද ප්‍රතිපත්ති ලංකාවට බලපෑමක් කර තිබේ. 
විජිතකාරක රාජ්‍ය යටත් විජිතවල විජිත රාජ්‍යයක් ගොඩනගන්නේ සහ යම් යම් සමාජ,ආර්ථික,දේශපාලන සහ පරිපාලන ප්‍රතිසංස්කරණ හදුන්ව දුන්නේ,
# තම විජිතය පවත්වාගෙන යාමේ ආරක්ෂක සහ පරිපාලන වියදම් අධික විම සහා ඍජුවම විජිතය පාලනය කිරීම අපහසු වීම .
# තම සංස්කෘතිය සමග නොගැලපීම..
# තම යටත්වැසි සමාජයෙන් තම මව් රාජ්‍යයට යහපත උදා  කරකරගැනීම.
ග්ලිරිසීඩියා සේපියම්

**ග්ලිරිසීඩියා සේපියම්** () එසේත් නැත්නම් සාමාන්‍ය ව්‍යවහාරයට අනුව **ග්ලිරිසීඩියා** යනු මීටර 10 ක් 12 ක් පමණ උසට වැවෙන ගසකි. **ගිනිසීරියා**, **මකුලත**, **ලාඩප්පා**, **නන්චි**, **වැටහිරියා**, **වැටමාර**, **ඇල්බීසියා**, **සෙවන,දඩස්ස** සහ **කොළ පොහොර** යන නම් ද මේ ගසට භාවිතා වේ.

## වෙනත් භාෂාවලින් හැඳින්වෙන නාම
## මූලාශ්‍ර
## භාහිර සබැඳි
ශ්‍රී ලංකාවේ ඇත්දත් කලාව

.]]
.]]
ශ්‍රී ලංකාවේ පැවති පාරම්පරික කලා කර්මාන්ත අතුරින් එකකි, **ඇත්දත් කලාව**. ශ්‍රී ලාංකික ඇත්දත් කැටයම් කලාවට දීර්ඝ ඉතිහාසයක් ඇති නමුත්, එහි ආරම්භය කෙදින සිදුවී දැයි නිශ්චිත නැත.  මහනුවර යුගයේ දී ඇත්දත් කැටයම් කලාව බෙහෙවින් ප්‍රචලිතව පැවතිණි. ශ්‍රී ලාංකික කලා ශිල්පීන්ගේ අතිශය සියුම් නිර්මාණ කුසලතාව මෙම ඇත්දත් නිර්මාණ මගින් පැහැදිළි වේ.

## ඉතිහාසය
ශ්‍රී ලංකාවේ ඇත්දත් කැටයම් කලාව ක්‍රි.පූ. පළමුවන සියවස තෙක් දිවෙන්නේ යැයි විශ්වාස කෙරේ. වර්තමානයේ දක්නට ඇති බොහෝ ඇත්දත් කැටයම් මහනුවර යුගයට අයත් වුවත්, ශ්‍රී ලංකාවේ ඇත්දත් කර්මාන්තය අනුරාධපුර යුගයේ ඇරඹෙන්නට ඇතැයි විශ්වාස කෙරේ. මහනුවර වේගිරිය දේවාලය අසලින් හමුවූ සෙල්ලිපියක දටික සුමන නම් අයෙකු ගැන සඳහන් වන අතර එය ඇත් දත්  ශිල්පියෙකු විය යුතු බව විද්වතුන්ගේ අදහස යි.  ශ්‍රී ලංකාවෙන් දැනට හමුවූ පැරණිතම ඇත්දත් නිර්මාණය ලෙස සැලකෙන්නේ රුවන්වැලිසෑයේ දකුණු වාහල්කඩේ කැනීම්වලින් හමුවූ ඉණෙහි මුතුපොටක් පැළඳ සිටින ස්ත්‍රී රුවයි.

ඇත් දළ සොයාගැනීමට ඇති විරළ භාවය හේතුවෙන්, අතීතයේ ඇත්දත් නිර්මාණ ළඟ තබාගැනීම ගෞරවයක් සේ සැලකිණි. රජවරුන්ට, විදෙස් තානාපතීන්ට සහ රාජ්‍ය නිලධාරීන්ට ප්‍රදානය කිරීම සඳහා මෙසේ ඇත්දත් නිර්මාණකරණය සිදුවන්නට ඇත. ශ්‍රී ලංකාවේ කෝට්ටේ රාජධානි යුගයට අයත් අනර්ඝ ඇත්දත් කැටයමක් වර්තමානයේ ජර්මනියේ මියුනික් රෙසිඩන්ස්හි ප්‍රදර්ශනයට තබා ඇත. මෙම ඇත්දත් මංජුසාවෙහි ධර්මපාල රජුගේ රාජාභිෂේකය කැටයම් කොට ඇත.

## ආශ්‍රේයයන්
කහ ගඟ දිගේ සැතපුම් දස දහසක්

**කහ ගඟ දිගේ සැතපුම් දස දහසක්** (චීන:* 清 佚名 黃河萬里圖 卷*) යනුවෙන් හැඳින්වෙන්නේ නොහඳුනන චිත්‍ර ශිල්පියකු විසින් නිර්මාණය කරන ලද චීන ලුළි සිතුවමකි. ක්විං රාජවංශ යුගයට අයත් මෙම සිතුවම ක්‍රි.ව. 1690 සිට 1722 දක්වා වූ කාලය අතරතුර නිර්මාණ වන්නට ඇතැයි විශ්වාස කෙරේ. මෙම සිතුවම මගින් කහ ගංගා පද්ධතිය නිරූපණය වේ. වර්තමානයේ මෙට්‍රොපොලිටන් කලා කෞතුකාගාරයේ තබා ඇති මෙම සිතුවම මිලදී ගන්නා ලද්දේ 2006දී ඩබ්. එම්. කෙක් පදනම, ද ඩිලන් පදනම සහ වෙනත් දායකයන්ගේ සහාය ඇතිව ය.

කහ ගංගාවේ නිරන්තර ජල ගැලීම් නිසා එල්ල වූ තර්ජනය හේතුවෙන් ගංගා පද්ධතිය පිළිබඳ අධ්‍යයනය සහ කළමනාකරණය කිරීම ක්විං රාජ සභාවේ එක් ප්‍රමුඛතාවක් විය. මෙම ස්මාරක සිතියම මගින් ප්‍රස්තාරිකව සහ ගංගා මාර්ගය පාලනය කිරීමේ ඇති සංකීර්ණ බව සහ එය ගලාබසින කලාපයේ නගර සහ ගම්මාන කෙරෙහි ඉන් ඇතිවන අවදානම නිරූපණය ිකරීමට උත්සාහ දරා ඇත.

මෙම සිතුවම නිර්මාණය කොට ඇත්තේ කාංෂි අධිරාජයාගේ (රාජ්‍ය. 1662–1722) රාජ්‍ය සමයේ ය. මෙම සිතියම මගින් යුරෝපීය තාක්ෂණ ක්‍රම හඳුන්වා දීමට පෙර ස්වදේශික සිතියම්කරණය ලබා තිබූ දියුණුභාවය හඳනාගත හැකි ය. (කාංෂි අධිරාජයා සිය අධිරාජ්‍යය පිළිබඳ පරිග්‍රහ සමීක්ෂණයක් සිදු කිරීම සඳහා කෙටි කාලීනව ජේසුයිට් මිෂනාරිවරුන්ගේ සහාය ද ලාබගෙන ඇත) මෙම සිතියමට වැදගත් ස්ථානයක් හිමිව ඇත්තේ එහි සිතියම් විද්‍යාත්මක නිරවද්‍යතාව නිසා නොව අවට පරිසරය රූපකාත්මක් ලෙසින් අලංකාරව නිරූපණය කොට ඇති නිසායි. මෙම සිතියම තුළ සර්වදිශාදර්ශන භූමි දර්ශන සිතුවම් කලාව සහ සිතියම් කලාව හක්තැන් කොට ඇත: මෙහි ජලමාර්ග තලමිතිකව (එනම් පින්තූර පෘෂ්ඨය මත ඒවා පැතලි අයුරින් නිරූපණය කොට ඇත) දක්වා ඇති අතර, කඳු පූර්වදර්ශීව නිරූපණය කොට ඇත; එසේම ගෘහනිර්මාණ ශිල්පය සැලකූ විට යාබද නගර සහ පුරවර සමාංශික ප්‍රක්ෂේපණ ලෙසින් නිරූපණය කොට ඇත. පූර්වහුස්නය (foreshortening), පර්යාලෝකය, වායුගෝලික විකෘතිය, හෝ පරිමාණයේ කුඩා වීමක් දක්නට නොලැබෙන හෙයින්, අවකාශික පසුබෑමක් ඇති බැව් පෙනේ. ඇතැමෙකුට මෙම සංරචනයේ ඉහළ හා පහළ පිළිබඳ කථා කළ හැක. නමුත් පෙරබිස සහ ඈත පසුබිම අතර මිනුම් කළහැකි වෙනස්කමක් දක්නට නොලැබේ. මෙම සිතියම දෘශ්‍යමය වශයෙන් සංගත ය. එහි ඇති නොබැඳි දර්ශනය නිසා නරඹන්නාට ඇසට පෙනෙන දර්ශනයට වැඩි දෙයක් මින් ග්‍රහණය කරගත හැක. මෙම සිතුවම නැරඹීම තුළින් නැගෙනහිර චීන මුහුදේ සිට මකර දොරටුව දක්වා කහ ගංගාවේ ගලා යාම අවබෝධ කරගත හැක.

## ගැලරිය 

File:清 佚名 黃河萬里圖 卷-Ten Thousand Miles along the Yellow River MET DP163348.jpg|1
File:清 佚名 黃河萬里圖 卷-Ten Thousand Miles along the Yellow River MET DP163347.jpg|2
File:清 佚名 黃河萬里圖 卷-Ten Thousand Miles along the Yellow River MET DP163346.jpg|3
File:清 佚名 黃河萬里圖 卷-Ten Thousand Miles along the Yellow River MET DP163345.jpg|4
File:清 佚名 黃河萬里圖 卷-Ten Thousand Miles along the Yellow River MET DP163344.jpg|5

## ආශ්‍රේයයන්